
Hejmar 125, 21’ê Çileya Pêşîn a 2009 SIYASÎ 

Daxuyaniya Hevbeş Derheq Biryara Daxistina DTP’ê 


Agirî 



R oja înê, 11.12.2009'an, 
Dadgeha Yasaya Bingehîn ya 
Turkiyê, biryara daxistina 

Partiya Civaka Demokratîk (DTP)'ê bi 
tometa hevkarîkirin bi terorîzmê re 
derkir. Hevdem Ehmed Turk, Serokê vê 
partiyê û Aysel Toxlok jî ji endametiya 
Parlimanê û 37 Polîtîkar û kesayetiyên 
ser bi vê partiyê bo heyamê 5 salan ji 
kar û çalakiyên siyasî bêpar bûn û 
endametiya li her partiyek din de ji 
wan re hat qedexe kirin. 

Ev biryare li demekê de tê dayîn ku 
heyamekî berî niha pêvajoya vebûna 
Demokratîk û dabînkirina hin mafên 
despêkî yên gelê Kurd li vî welatî de 
destpêkiribûn û dihat çavnihêrî kirin ku 
doma vê pêvajoyê, bi encamek baş û 
bi qazanca kurdên Turkiyê û welatê 


Turkiyê bi giştî tewaw bibe. Lê bêşik 
biryara han dikare bibe astenga ser 
riya vê pêvajoyê. Bi awayekê ku her 
niha bûye sedema alozî û nearamiyên 
zêdetir li wî welatî de. 

Em serbarê mehkûmkirina hukmê 
dasepandî yê dedgeha Destûrî ya 
Turkiyê bi ser DTPê de, hêvî dikin ku 
pêvajoya "Vebûna Demokratîk" bi rûyê 
Kurdan de berdewam û bi encam be. 

Herwiha hêvî dikin ku xûşk û birayên 
Kurd û dewleta Turkiyê, bikarin bi 


hevkariyên zêdetir ji rêya borîn ji vê 
tengasiyê de, alîkar û piştevanê ber bi 
pêşdeçûna gavên prsosesa Siyasî û 
Demokratîk li vî welatî de bin. 

Partiya Demokrat a Kurdistana 
îranê 

Komeleya Şoreşvanên 
Zehmetkêş yên Kurdistana îranê 
Saziya Xebata Kurdistana îranê 
Parta Azadî a Kurdistanê 
14.12.2009 


Daxuyaniya Hevbeş: 

/v 

16ê Sermawezê, Roja Yekêtiya Xwendekaran U Bizava 
Azadîxwaziya Giştî Dijî Serberdayiyê 



W ek diyar û eyan, 16ê 
sermaweza îsal bû bi roja 
hevxebatî û yekêtî û yekrêziya 

bizava xwendekarî. Xebata bizava 
nerazî dijî sîstema Wilayeta Feqîh li 
roja xwendekar de, carek din nîşan da 
ku rewatî û şerîyeta herifyayî ya 
desthilata serberdayî ya ayînî bi zora 
çekê û tepeseriyên bêrehmane, 
nekariye xebata xelkê û xwendekaran 
bitemrîne û herwiha herifîn û hiloşîna 
rewatiya xwe li pêş çawên cîhanê jî 
veşêre. 

Komara Îslamî vê carê jî nekarî 
civaka îranê bike bi goristanek bêdeng 
vê carê jî hawar û gaziya bihest û bicoş 
ya xwendekaran li roja 16ê Sermawezê 
de li dijî rejîmê û hêzên tepeserkar yên 
wê, deng veda. 

Berî her tiştî, divêt îradeya 
xebatkarane ya xwendekarên 
azadîxwaz û mikûrbûna wan li ser 
birêvebirina roja xwendekar de, bilind 
bihê nirxandin. 

Bêguman bizava xwendekarî 
selimand ku li rewşa aloz û tundûtûj ya 
zal bi ser îranê de, yek ji dînamîzmên 
bihêz yên xebat dijî dîktatoriya 
desthilatdar bo gihîştin bi azadî û 
demokrasiyê ye û li gorîbûn li vê rêyê 
de tu tirsek nine. 

Girtin û destbiserkirina berfireh a 
xwendekaran ji aliyê hêzên ewlekar ve, 


bo nimûne xwendekarên Kurd, êrîşa 
hovene ya besîcî, kinc şexsî û hêzên 
din yên tepeserkar, ne tenê nekarî wan 
neçar bi paşekişê bike, ji ber ku rijdtir 
ji her demekê, xwendekar li ser xwast 
û dirûşmên xwe pêdagir û sor bûn. 

Em serbarê bilind nirxandina xebata 
xwendekarên azadîxwaz li 16ê 
Sermawezê de, destbiserkirina 
xwendekarên xebatkar û bi taybetî yên 
Kurd ku heya niha hejmara wan ji 16 
kesan derbas bûye, herwiha hemû 
destbiser û girtiyên din ji aliyê hêzên 
ewlekar ve mehkûm û şermezar dikin û 
xwazyarê serbest berdana herçiqas 
zûtir ya wan in. 

Li vê zirûfê de hewce ye ku sazî û 
nawendên navnetewî yên berevankarê 
mafê mirovan, hevdeng tevî welatên 
demokratîk yên cîhanê, givaşên zêdetir 
bixene ser rejîma Komara Îslamî a 
îranê ku çi din mafê mirov û bi taybetî 
mafê xwendekaran binpê neke. 

Herwiha riftar û livînên nemirovane û 


dijî demokratîk yên rejîma Komara 
Îslamî a îranê pitir ji her demekê 
eşkere û mehkûm bikin. 

Bo haydarbûna zêdetir, navê 
xwendekarên destbiser kirî ev in: 

Ehmed Îsmaîlî, Armanc Rehîmî, 
Ebdula Arifî, Pexşan Ezîzî, Leyla 
Mihemedî, Sirwe Weysî, Hejar Yusifî, 
Îdrîs Mewlûdî, Emced Kurdnijad, Nasir 
Ehmedî, Ebas Kakayî, Elîriza Muradî, 
Secad Muradî, Suhrab Kerîmî, Ferzad 
Kelbelî û Hejîr Kurdnijad. 

Serkevtî be bizava xwendekarî 
dijî dîktatoriya Komara Îslamî a 
îranê 

Serkeve avabûna desthilatek 
Demokratîk a Federalî 

Komeleya Şoregêrên Zehmetkêş 
yên Kurdistana îranê 

Partiya Demokrat ya Kurdistana 
îranê 

Parta Azadî a Kurdistanê 



















Agirî 

Rohnkirinek Derheq Du Kiryarên Nebicî û Ne rewa Ku Ji Aliyê Rejîma Iranê 

Ve Bi Navê PDKÎ Birêve Diçin 


H eyamek e ku hin kesên nenaskirî di 
bajarê Urmiyê û deverên derdora 
wî bajarî de, dest bi nivîsandina 

dirûşman bi dijî Partiya Kedkarên 
Kurdistanê (PKK) kirine^ û di bin her 
dirûşmekê de jî navê PDKÎ nivîsandine!! 

Ev kiryara bipîlan ya di devera "Soma"yê, 
di xwendingehên bi navê îmam Xumêynî û 
Taliqanî de birêve çûye û hatiye zanîn ku 
ew kiryare, bûye sedema nerihetî û 
hêrsbûna xwendekarên Kurd û 
welatparêzên wan xwendingehan. 

Herwiha hatiye zanîn ku di devera Selasa 



Bawecanî de, dîsan hin kesên nenaskirî, 
dest bi azar û ezyeta xelkê wê deverê bi 
navê PDKÎ ve kirine, herwih dest bi lêdan û 


kutana xelkê û ji kasibkarên wê deverê 
pere distînin. 


Hêjayî gotinê ye ku tu partiyeke xebatkar 
û pêşkevtî, kiryarên bi wî awayî encam 
nade û ew kiryarane tenê ji aliyê wan 
kesan ve tên encamdan ku kirêgirtiyê 
rejîma Komara Îslamî a îranê bin. Pêwîs 
xelkê çawekirî yên Kurdistanê ji wa 
Pîlanên rejîmê haydar bin û wan pîlanafl 
betal bikin. 


Komîsyona Rêxistina PDKI radigehîne ku 
ew kesên ku van cure kiryarane dikin tu 
peywendiyek bi PDKÎ ve ninin. 


Daxistina DTP f ê, Li Berjewendiya Tundrewan de 


Rostem Cehangîrî 

Roja înê, 

11.12.2009'an, 

Dadgeha Yasaya 

Bingehîn a Turkiyê, bi 
tometa hevkariya bi - 
terorê- û bi xeterxistina 
tenahî û asayişa welat, 

biryara daxistina DTP'ê di bin Serokatiya 
Kesatiyê nermrew, anku Ehmed Turk de 
derikir û xebata siyasî jî ji 37 berpirsiyarên 
wê qedexe kir. 

Piştî kudetaya leşkirî ya salên 80'ê heya 
niha, eva Partiya 25'mîn e ku tê girtin, ku li 
nava wan de 6 partiyên kurdî tên dîtin. Lê 
niha rewş û kawdan hatiye guhertinê. Em 
dikarin bibêjin ku civaka Turkiyê bi nisbet 
salên 80'ê û 90'ê gelek ferq kiriye. Tê bîra 
min Ku li sala 1993'ê de, dema ku Dadgeha 
Bingehîn a Turkiye dîsan biryar girt ku 
Parlementerên Kurd ku bi dengê xelkê 
hatibûn hilbijartin, bi zora polîs û hêzên 
ewlekar yên Turkiyê li hola perlementoyê 
de derxistin û rapêçî girtîgehê kirin. Wê 
demê li nav civaka turk de tu dengek nerazî 
li hemberî wê kiryara kirêt û dijî yasa û 
rîsayên demokratîk de, ne hat dîtin û ne jî 
hat bihîstin. Lê vê carê rewş, tam berevaj 
e. Ne tenê rewşenbîr, akademîsyen, 
demokrat û çepên turk, gelê kurd bi tenê 
nehiştin, belkî kom û Saziyên sivîl, medya û 
ragihandin, nemaze parek ji leşkiran jî 
nerazîbûna xwe anîn ziman û ev gav 
mehkûm kirin. Herweha dan zanîn ku biryar 
yasayî nine, jiberku tam siyasî ye. Heta kar 
gihîşte astekê ku Serokwezîrê Turkiyê li 
Konfernsek Çapemeniyê de ragihand ku 
"Turkiya bûye goristana Partiyên Siyasî, 
eva bo Turkiyê eybek mezin e û divêt 
çareseriyek jêre bihê dîtin". 

Dadgeha Destûrî ya Turkiyê ji 11 
endaman pêK tê. Bona biryargirtinê, 
hewcehî bi zorahiya dengan, anku 7 
dengên erê heye. Sala borî mijara daxistina 


Partiya desthilatdar ya AKP'ê jî kete rojeva 
karê dadgehê, lê jiber wê ku 6 dengên erê 
hebûn, biryara daxistinê nehat pesendkirin. 
Lê li ser dosyaya daxistina DTP'ê her 11 
endamên Civata Dadgehê, dengê erê dan. 
Eva jî bûye cihê pirsiyar û nerazîbûnê ku 
çima DTP bi piraniya dengan tê daxistin, lê 
bo AKP'ê newisa bû. Gelo tu bêjî sedem 
tenê kurdbûna vê Partiyê nebe?! 

Pirsiyarek din jî ku niha li rojevê de ye, 
ev e ku serbarê daxistina DTP'ê, başe çima 
Hevserokê wê û 37 polîtîkarên ser bi vê 
Partiyê ji kar û çalakiyên siyasî hatin 
bêparkirin? 

Ji hêla din ve jî Ehmed Turk bi berhevdan 
li gel zaf endamên din yên DTP'ê, 
kesatiyekî zêde nermrew e, tim alîgirê 
diyalog û aştiyê, dijî şer û xwînrijiyê bûye. 
Başe çima Ehmed Turkê nermrew ji 
siyasetê tê dûrxistin, lê yên tundrew di 
çarçoveya biryarê de cî negirtin? Wisan 
dixuye ku ew jî tundrewan dixwazin!! 

Niha em dibînin serbarê wê ku DTP'ê li 
dijkiryarekê de biryar girtiye ku her 19 
parlemanterên din yên xwe ji parlimentoyê 
vekişîne, lê ger ji vê biryarê jî peşîman 
bibe, dîsan pirsgirêkek din heye ku li gor 
yasaya Turkiyê divêt her girûp û 
feraksiyonek li nav perlementoyê de 
xwediyê 20 endaman be. Lewre DTP bi 19 
parlimentaran, automatîk tê hiloşîn. Lê niha 
hewlek din heye ku endam Perlemanek din 
razî bikin heya ku tevlî girûpa wan bibe û 
bibin bi 20 kes û bikarin xebata xwe li 
Parlimentoyê de bidomînin. 

Pirsgirêka din jî ev e ku niha Parlemana 
Turkiyê 27 endam parliman kêm hene û li 
gorî Yasaya Bingehîn, ger Parlemantarek 
din îstifa bike, Perleman rewatî û 
meşrûîyeta xwe ji dest dide û dibe 
hilbijartina miyandewreyî û pêşwext birêve 
biçe. 

Lewma niha girtina DTP'ê û îstifaya 
parlimenterên kurd, dengvedanek pir mezin 
li asta cîhanî de vedaye û derbekî giran e li 
Turkiyê û demokrasiya wê. Çunku li rastî de 



Turkiya bi vê biryarê, ber bi paşve gavan 
hildigre. Lewre carê nikare tevlî dunyaya 
pêşketî bibe. Eva jî li halekê de ye ku 
çendîn sal e Turkiya hewil dide li YE'ê de 
weke endam bihê wergirtin. 

Serbarê hemû evane, niha zext û givaşên 
zaf ji aliyê dilsojan ve li ser DTP'ê hene ku 
endamên xwe ji parlimanê paşde nekişînin 
û bi navê Partiyek nû kar û xebatên xwe 
bidomînin, heya ku rewş ji vê yekê xirabtir 
nebe. Çunku niha li hemû gund, bajar û 
bajarokên Kurdistana Turkiyê de serhildan 
û alozî çêbûne, bi dehan kes hatine kuştin 
û birîndarkirin, bi sedan kes jî hatine girtin. 
Bi giştî niha rewş tevlihev bûye û tirsa vê 
yekê heye ku şerê kurd û turk rû bide û 
ziyanê bigehîne biratiya wan. Li rastî de jî 
eva armanc û daxwaza tundrewên her du 
aliyan, bi taybetî tundrewên turk e ku bi 
"gurên bor" tên naskirin. 

Lewre ez li ser vê baweriyê me ku DTP 
hevdem li gel pêşvebirina daxwazên xwe bi 
rêyên demokratîk, berdewamiya xebata 
xwe li Parlementoyê de û pêkanîna partiyek 
nû, nabe rewşê bi qazanca wan aloz bike, 
çunku heya vê gavê ne tenê rewş, ji ber ku 
raya giştî ya Kurd û turk, ya YE'ê û raya 
giştî ya cîhanê jî li berjewendiya kurdan de 
ye û li egera alozî û tundûtûjiyên zêdetir de 
renge rewş bê guhertin û wê demê tenê 
kurd dê zirarê bibînin. Lewma divêt ji vê 
derfet û delîveya ku hatiye pêş, mifahek 
baş bistînin, nexa renge sibê pir dereng be. 

SIYASI 


Agirî 


Daxistina DTP f ê, Vegeriyan Bo Xala Sifr A "Vebûna 

Demokratîk f ’ 



Selîm Zencîrî 

Li demekê de ku 
midehê çend mehan e 
Partiya desthilatdar û 
Hikûmeta Turkiyê bas ji 
proseya reformên 
demokratîk û vebûna bi 
rûyê kurdan de dikin û 


hêvî û çirûskek bo çareseriya doza dehan 
saliye kurd li Turkiyê de dihatin dîtin, lê 
mixabin roja înê 11.12.2009'an, Dadgeha 
Destûrî ya Turkiyê bi biryarek neadîlaneya 
siyasî bi piraniya dengan, daxistina Partiya 
Civaka Demokratîk(DTP) ragihand. Bi vî 
awayî jî hemû xewn, hêvî û hewlên 
aştîxwaz û azadîxwazan binax kir û carek 
din siya reş û şûm a tundûtûjiyê bi ser 
asîmanê Kurdistana Turkiye de sepand, 
herweha ken û şadî jî xiste ser lêvên neyar 
û dijberên kurd û çareseriya doza rewa ya 
wan. 

Li gor biryara vê bêdadgehê, daxistian vê 
partiyê ku bi şeşem Partiya Siyasî a daxistî 
ya kurdan li van du dehsalên dawîn de tê 
hesibandin, Ji ber vê ye ku goya - "ew 
Partiye çavkaniya hemû ew çalakiyan e ku 
zirarê digihînin serxwebûn û yekêtiya 
Turkiye"-. Lewma serbarê daxistina vê 
partiyê, mafê endametiya parlimanê ji 
Ehmed Turk (Hevserokê DTP'ê) û Aysel 
Toxloka Cihgira Serok stand û 37 Polîtîkar û 
berpirsên ser bi vê Partiyê jî bo midehê 5 
salan ji kar û çalakiyên siyasî bêpar hiştin 
ku navê Leyla Zanaya wergira xelata 
Saxarofê jî têde tê xuyakirin. Eva jî li halekê 
de ye ku Ehmed Turk endametiya navhatî li 
Partiya xwe de ret kir. Herweha li gor vê 
biryarê dest bi ser hemû darayî, emwal û 
bargehên vê partiyê de tê girtin. 

DTP take partiya bihêz ya kurdî ye ku bi 
awayek legal nûneratiya îradeya siyasî a 
zorahiya gelê kurd li Turkiyayê de dike û 
xwediyê 21 kursiyên parlimentoyê ye. 
Herweha 98 şarevaniyên Turkiyê ji li dest 
de hene. Lewre daxistian vê Partiyê li vê 
dema hesas û dijwar ya Turkiyê de bûye 
cihê nîqaş û rojeva medya û nawendên 
siyasî yên cîhanê û bi taybet li Turkiyayê. 
Vê biryarê, helwestên cîhanî jî bi dû xwe re 
anî. Li vê derheqê de Yekêtiya Ewrpayê 
nîgeraniya kûr a xwe da eyanê û ew biryar, 
bi zirar bo ser demokrasî û astenga ser riya 


aştî û prosesa demokratîzasiyonê li vî welatî 
de zanî, herweha Turkiya jî ji xeterî û 
metirsiya vê biryarê haydar kir. Ji aliyê dinê 
jî Amerîkayê her çend ku ew biryar bi 
pirsek navxweyî ya Turkiyayê hesiband, lê 
daxwaz kir ku Turkiya rêz ji azadiya siyasî 
ya şaromendên xwe bigre û biryara han jî 
bi dijî prosesa Vebûna Demokratîk dazanîn. 
Herweha DTP'ê jî li gav û provaksiyonek bi 
nisbet vê biryarê, her 19 perlimantarên xwe 
ji parlimentoyê vekişandin. 

Bi daxistina DTP'ê wisan dixuye ku ne 
tenê bîr û hizra Kemalîstî û îdeolojiya 
tepeserî û asmîlasiyonê kal û kêmreng 
nebûye, ji berku gellek bihêz û serdeste jî. 
Ji aliyekê xebat û tekoşîna çekdarî ya 
kurdan bi -terorê- girê dide û ji aliyê dinê jî 
tab û tehemula siyaseta legal ya kurdan 
nake. Eva jî eyankerê vê yekê ye ku hemû 
rêyekê ji kurdan digre û nîşan dide ku 
siyaseta înkar û helandinê serbarê hin 
taktîk û durûtiyên siyasî bi merema 
xapandinê, herwisan berdewam e, û 
qazanc û berjewendiyên xwe^tenê li 
berdewamiya şidet, nearamî û 
çaresernekirina pirsa kurd li Turkiyê de 
dibînin. Lewre herwek dihat çawnihêrî kirin, 
vê biryarê pêlek nû ji alozî û tund û tûjî li 
dû xwere aniye ku rengê vê hindê dide 
bibe bi kirîzek mezin. Herweha nîşan dide 
ku Hikûmeta Turkiyê heya niha li hevaletî û 
biratiya bi kurdan û mafên rewa û berheq 
yên wan de rûrast û sadiq nebûye û bi vê 
biryarê jî ew pirtik hitbar û baweriya ku ji 
kurdan xapîbûn, jidest dan. 

Jiber vê ku ew biryar ne tenê ya 
Dadgeha Makezagonê ye, ya hikûmetê ye 
jî. Çunku dadgeh li xizmeta vê hikûmetê de 
ye, lewre herdu li vê meseleyê de wekîhev 
tawanbar û berpirsiyar in. Çunku du sal bû 
ku daxwaza daxistina vê partiya kurd li 
Dadgeha Destûrî de bû û Partiya 

desthilatdar ku xwe bi alahilgirê reform û 
prosesa "Vebûna Demokratîk" dizane, 

dikarî li heyamê wan du salan de bi 

guhertina Yasaya Partiyên Siyasî, rê ji 

daxistina vê Partiyê bigre. Li vê navberê de 
AKP'ê ne tenê hewil neda ku pêşiya vê 
biryarê bigre, jiberku çend rojan berî 
biryarê jî, DTP bi alîkar û piştewanê 
girûpên serhildayî li Turkiyayê de tawanbar 
kir. Evcar helwesta nerm û tirsinokane ya 
AKP'ê piştî biryarê, vê yekê diselimîne ku 




ne tenê nerihetê daxista DTP nine, belkî 
haydarê biryarê û renge piştevaniya vê jî 
kiribe. 

Daxistina DTP'ê li vê qonaxa hesas de 
serbarê vê ku bêşermî û xalek reş e li eniya 
hikûmetê, herweha derbek giran e jî ku li 
peykera nîvrih a demokrasiyê û pêvajoya 
aştîxwaziya li Turkiyê de tê xistin. Ji aliyê 
dinê jî bîranîna ceribînên tal û nexweş, 
tepeserî, durûyî û nehametiyên desthilat û 
hikûmetekê ne ku li vê sedsalê de li pêxem 
çimisandin û helandina yekcarî ya vî gelê 
hejar ji her alev û amûrekê mifah standine. 

Herwek Ehmed Altan li rojnameya 
"TEREF" a Turkî de nivîsandiye ku: Hûn bi 
salan in ku Kurdan dipelixînin, îşkence 
dikin, digrin û dikujin, Gundên wan kawil û 
wêran dikin, nemaze xewn û hêviyan jî ji 
wan heram dikin. Ma gelo hûn têr nebûn 
ku niha wan ji siyasetê jî dikin? Hûn bi vê 
biryarê aşitiyê dikujin û welat parçe parçe 
dikin. Li dawiyê de jî dibêje: Ez bi vê 
biryarê ji turkbûna xwe şerm dikim. 

Li rastî de bi vê biryarê derdikeve holê ku 
biryarbidestên Turk, hêj ders û şîret ji 
dîrokê negirtine û ji bîr kirine ku kurd li 
hemberî her pîlan û kiryareke wan de, 
piroje û dijkiryarên xwe hene. Bi vê biryarê 
jî ne tenê ji xebat û tekoşîna bo maf û 
armancên rewa yên xwe dilsar û teslîm 
nabin, ji ber ku rijdtir ji caran dê xebata 
xwe bidomînin. Herweha ev biryar, 
hewcehiya yekêtî û yekrîziya wan bihêztir û 
agirê xebata wan jî geştir dike. Çunku ew 
rewş û zirûfa heta ser dewam nake û bêy 
çareseriya pirsa kurd û guhertina Destûra 
bingehîn li vî welatî de ku çavkaniya hemû 
zulm û nehametiyan e, turk jî azad û 
serfiraz nabin. Turkiya jî aramî, tenahî û 
aştiyî bi xwe re nabîne û xewna 
endametiya wan li YE'ê de jî dê bibe kaos. 

Lewre bo rizgarbûn ji vê rewş û zirûfa 
aloz û bi mij û dûman, hewce ye rê ji bo 
guhertina Makezagonê bihê xweş kirin, 
giftogo û diyalogê bi bingeh bihê girtin û vê 
biryarê jî betal bikin. Herweha kurd jî bi 
hestkirin bi berpirsatiyê, ji rêya 
xwenîşandanên aram û dûr ji tund û tûjiyê, 
dirêji bi xebata xwe heya çareseriyek jêhatî 
û guncaw bidin. DTP jî endamên xwe ji 
parlementoyê nekişîne. Çimkî bi tund û tûjî, 
dûrbûn ji proseya siyasî û nîqaş û biryarên 
parlimentoyê, xizmetê bi xwest û armancên 
şovenîstan û dujminên aştî, azadî û 
demokrasiyê li Turkiyayê de dikin. 

Dîsan deriyên daxistî 


irtina partiyên siyasî û qedexe 
kirina xebata partiyên ku li gor 
îdeolojiya fermiye dewleta Turk 

tev negerin, li Turkiyê tiştek nû nîne. Ji 
Kurdan re jî ne ecêb e partiyek ku basa 
çareserkirina pirsa siyasiye Kurd bi riya 
aştiyane bike, li welatekê ku têde Kurd hê 
weke hevwelatiyên rêza yekê nayên 
hesibandin, ji aliyê deselatdaran ve neyê 
tehemul kirin. Di gel wê hindê jî girtina 
Partiya Civaka Demokratîk, (DTP)ê, di 
demekê de ku hêvî dihat kirin hin derî bi 
ser çareserbûna pirsa Kurd de vebin, 
manayek cuda heye. 

DTP ya ku tu gav derfet bi dest nexist bi 
awayek tewaw azad tevli siyaseta legale 
Turkiyê bibe, ji ber cewherê xwe yê ji 
rastiya civaka Kurdistanê nêzîk, pir zû karî 
baweriya gelê Kurd bidest bixe. Partiyê tu 
gav nekarî hêza xwe ya rastî u piştgiriya 
xwe ya gelerî bi wî awayî ku heye di 
kanalên fermiye deselatê de nîşan bide. 
Astengiyên li ser riya hilbijartinê, pêşî girtin 
ji kar u çalakiyên rêkxistinê, astengên abûrî 
û darayî, kêşeyên ku deselata leşkerî ji bo 
xebata sivîl ya şaredariyên partiyê çê dikir 
û hwd, DTP xistibûn nava çembera astengî 
û kêşeyan. Di gel wê hindê jî partî weke 
nûnerê piraniya xelkê Bakûrê Kurdistanê 
xwedî bandorek giring di siyasetê de bû. 

Di dema kin ya xebata xwe ya siyasî de, 
DTPê, baweriyek wisan da gelê Kurd li 
Bakûrê Kurdistanê ku dikare weke nûnerek 
ciyê baweriyê di civak û siyasetê de cîh 
bigre. Serketina ku partiyê di hilbijartina 
parlemanê û ya herêmî de bi dest xist, ev 
bawerî xurt kir ku Kurd bikarin bi riyên 
yasayî u bi xebata demokratîk ji rayedarên 
Turkiyê re nîşan bidin ka çi dixwazin û heya 
çi radeyekê ji çareseriya aştiyane re amade 
ne. Lê biryara Dadgeha Bilind, ev jî di 
demekê de ku gelê Kurd li benda pêngavên 
bi kiryare dewleta Turk di pêwendî li gel 
çareserkirina pirsa Kurd de bû, zerbeyek bi 
êş bû ku li pêvajoyê ket. 

Ne tenê ji gelê Kurd re, belkû ji bo dewleta 
Turk jî hebûn u têkoşîna DTPê derfetek bû 
ku îradeya xwe ji bo çareserkirina 
pirsgirêka herî bingehîn a welat nîşan bide. 
Eger dewletê ev derfet bi kar bianiya, wê rê 
ji bo pêvajoyek nû veba ku di wê de 
têkoşîna gelê Kurd ji şeklê xwe yê kilasîk 
derkeve û bikeve ser rêbaz û kanalên 
demokratîk. Bi awayekê ku derfet dibû di 
çarçoveya sîstema siyasiye îroye Turkiyê de 
çareseriyekji pirsa Kurd re mumkin bibe. 


DTP weke rêkxistinek ku di navbera du 
aliyên pir ji hev dûr de dikarî biaxive û 
weke pira çareseriyê kar bike, dikarî ji 
çareseriya pirsa Kurd re bibe alîkar. Lê 
derudorên ku ji aştî u çareseriyê hez nakin, 
derfet nedan ku ev partî misiyona xwe ya 
aştîxwazane bîne cî. Her çend rêkxistinên 
DTPê ne ji bo û ne jî li dij çi aliyên şer 
helwest negirt û tenê ji bo anîne rojeva 
rastiya Kurd xebitî, lê aliyên şerxwaz hemû 
hewlên xwe dan ku DTPê weke baskê 
siyasiye PKKê bidin nasandin û ji ber wê 
yekê jî xebata partiyê bidin qedexe kirin. 

Encamên daxistina DTPê li ser derfetên 
legale ku di destê Kurda de hebûn, 
astengiyek nû bû, lê wê nekare li pêşiya 
têkoşîna yasaiye gelê Kurd ji bo azadiya 
xwe bibe rêgir. Di heman demê de ev 
biryara Dadgeha Bilind a Turk, baweriya 
Gelê Kurd bi sedaqeta aliyê Turk ji bo bi 
hev re jiyana aştiyane ye gelan hin kêmtir 
kir. Pirs ev e ku gelo wê ji niha û pêve 
alîgirên xebata demokratîk û dilxwazên 
çareseriya aştiyaneye pirsa Kurd li Bakûrê 
Kurdistanê çawan, bikarin baweriya gel ji 
bo têkoşîna aştiyane di çarçoveya sîstemê 
de bi dest bixin. 

Dewleta Turk dizane ku bi girtin û 
astengkirina têkoşîna partiyekê, nikare 
pêşiya armanc u daxwaziyên ku DTPê 
nûneriya wan dikir, bigre. Her weke çawan 
qedexe kirin û li peyre jî şerê li dijî tevgera 
Kurd di salên 80 de nekarî îradeya netewa 
Kurd ji bo azadiya xwe tev bişkêne. îro 
DTP, sibê rêkxistin an partiyek nû, gelê 
Kurd wê heta bi dest xistina mafên xwe 
yên neteweyî bi biryar têkoşîna xwe 
berdewam bike. Reng û şeklê têkoşînê 
dikarin bêne guhertin, an nav û nîşaneyên 
partiyan weke xwe nemînin, lê cewherê 
tevgerê wê bi awayek negor berdewam be. 
Ji ber ku cemawerê ku piştgiriya DTPê 
dikirin, wê ji niha û pêve jî heman rêbazê 
biparêzin û bi şeklek nû xebata xwe 
bidomînin. 

Pêngava nû ya Dadgeha Bilind ya 
dewleta Turk bi tenê dikare bibe hegerê 
xurtbûna tund û tîjî u aloziyên pitir di 
navbera gelê Kurd û dewleta Turk de. Ev 
ne bi qazanca pêvajoya demokrasiyê ye, ne 
Turkiyê ji Yêkêtiya Ewrûpa nêzîk dike, û ne 
jî aştiyê û asûdeiyê tîne civaka Kurdistanê. 
Bi heman radeyê bi metirsî, girtina DTPê 
dikare pêşeroja jiyana bihevre ya du 
neteweyên Kurd û Turk di çarçoveya yek 
welatî de bi zehmetiyê re rû bi rû bike. 

Xuya ye ku di navbera pêşengên 


bijardeye dewleta Turk û rastiyên welat de 
cudahiyek pir zêde heye. Mijara ku ji wan 
re giring, jesta yasayî u parastina wan 
pîvana ye ku bi sala ye gelê Kurd weke 
hevwelatiyên bê maf û rêza duyê bi zordarî 
paşde hêla ye. Biryara niha ya Dadgeha 
Bilind bi heman mebestê û di heman 
çarçoveyê de hatiye dan. 

Ji bo gelê Kurd, astengiyên ku niha têne 
pêş, tê maneya hindê ku çirûska kêm hêz a 
roniya hêviyê ku ev demek bû xwe nîşan 
dida, dubare tarî dibe. Binav Pêngavên ku 
partiya Edalet û Pêşketin, AKPê, ji bo 
çareserkirina pirsa Kurd radikirin, derket ku 
tu bingeh nînin û tenê ji bo xapandinê bû. 
Ji ber ku girtina DTPê, nîşan da ku dewlet u 
partiyên deselatê bi hev re ji bo bêdeng 
kirina Kurdan dixebitin. Pêngava nû, dubare 
nîşan da ku sîstem li ser siyaseta înkar û 
tunekirina netewa Kurd û berdewamiya 
siyaseta bê îrade kirina gel, bi îsrar pêdagirî 
dike. 

Nîşaneya wê sîgnala bi metirsî, şahî û 
lotikiyên alîgirên partiya nejadperest, MHP, 
piştî girtina DTPê bû. Devlet Bahçeliyê 
Serokê MHPê ku di hemû derfetan de 
didanên xwe li Kurdan disûrikîne, bi germî 
pêşwazî ji wê biryara ne di cî de kir u hê ji 
biryarê pitir çû pêş u banga bêdengkirina bi 
yekcariyê gelê Kurd kir. Di mitînga alîgirên 
partiya xwe de, Bahçelî, nerazîbûna xwe ji 
zimanê nerme Erdogan jî nîşan da û xwest 
ku tu derî bi ser Kurdan de venekin. 

Ew nîşaneyên ne qenc, ne tenê ji bo gelê 
Kurd, belku ji hemû wan derudoran re ku 
bîr ji aştiya civakî li Turkiyê dikin, metirsî 
ye. Di serî de jî daxistina DTPê gavek ber bi 
paş ve bû ku wê Turkiyê û pêvajoya aştiya 
civakî di welat de bi astengiyên cidî re rû bi 
rû bike. Ji ber ku DTP tenê rêkxistinek bû 
ku weke muxatebek rengeyî ji bo wan 
aliyên ku dixwestin ji riyên çareseriyê 
bigerin, dikarî bê meydanê. Lê Turkiyê ji bo 
demek nediyar ev derfet ji destê xwe 
derxist. 

Aqilê selîm her tim wê dixwaze ku ji bo 
pêşî girtin ji tund û tîjiyê derfeta siyaseta 
yasayî bi ser rexnegiriên siyaseta dewletê 
de vebe. Gelê Kurd ku di hemû dîroka 
Turkiyê de weke aliyê bê maf û bindest 
hatiye temaşe kirin, îro di serî de bi riyên 
legal, lê bi hemû derfetên ku bi dest bixe, ji 
bo azadiya xwe kar dike. Vekirina rê ji bo 
tev lê bûna demokratîk, tenê destebera bi 
dawîanîna tund û tîjî û demokratîzekirina 
welat e. 

Nûredîn Sofîzade 


bona rizgarî û bi destveanîna maf û 
azadiyên netewî yên xwe kiriye. Bi 
taybetî eva serê 30 sala ye bê 
rawestan bi dijî Komara Îslamî xebatê 
dike û qet neçûye bin barê daxwaziyên 
rejîmê. Lewra vê rejîmê her Ji yekem 
rojên bidestgirtina desthilatê bi hemû 
hêz û şiyana xwe dujminatiya vê 
netewa mafxwaz û azadîxwaz kir û bi 
şêweyekî sîstimatîk li cehda asmîle jû 
tepeseriya gelê kurd da bûye, û heta li 
encama fitwaya Xumênî de can, mal û 
namûsa kurdan bi helal hatiye zanîn û 
heta niha jî ew fitwa nehatiye 
hilweşandin û emegdarên Xumêynî û 
Weliyê Feqîh wê fitwayê bi terzên cur 
bi cur birêve dibin. Bêguman kuştina 
kasibkar û ciwanên kurd jî nikare dûr 
be ji vê fikarê û dujminatiya bi netewa 
kurd e. 

* Niha ku bi hemû terzeke rejîm li 
sernixûniyê nêzîk bûye û li her demekê 
pitir dengê nerazîbûnan li welat da 
bilind bûye û gelê kurd jî pitir ji her 
neteweyekê li xebata azadîxwaziyê da 
ektîv û çalaktir e, lewra rejîm bi wan 
karane dixwaze ciwanên kurd 
çawtirsandî û wisan tê bigehîne ku ger 
rojekê nerazîbûn û serhildanek hebe, 
dê destê wan bona kuştin û 
tepeserkirina kurdan de vekirîtir be û 
xwe jî li hember tu kes û aliyekê de 
berpirsiyar û bersîvder nabîne. Lê di 
rastide de rejîm bi vê yekê li nav 
xeyalan de dijît, çimkû hekî girtin û 
kuştinê bikarîbaya ciwanên Kurd 
çavtirsandî bike, divêt niha gelê me 
bêdeng û bê helwest bibûya!! 

* Herwekî li jor îşare pê hate kirin, 
rejîm xwe li ser lêva kendalê gor û 
nemanê dibîne û ji aliyê din jî êdî sebr 


û tehemula xelkê lihember rejîmê de 
lêvrêj bûye. Lewre li rojên dawîn yê 
temenê xwe da, dixwaze carekî din bi 
destê zorê an jî bi dana pare û hindek 
çûr û îmtiyazên kêm û erzan, xelkê 
çekdar bike û raikşîne aliyê xwe. Bi vê 
yekê jî him kurdan bi destê kurdan 
dikuje, him jî dara nifaq, şer û 
tolhildanê li nava kurdan de diçîne, 
lewra cinayetên bi vî awayî hovane li 
Kurdistanê da encam dide. 

Ji hêla din ve jî dixwaze pêşiya 
kasibiya xelkê bigre daku hewcedar bin 
û qesta nanê îxanetê bikin û çeka 
bêşerefiya rejîmê wergirin hilgirtin. Lê 
divêt rejîm bizane ku gelê me gellek 
hişyartir ji vê hindê ye ku bi nanê 
îxanetê bijîn û xizmetê bi desthilata 
hov û dijî mirovî a Komara Îslamî bikin. 

Armancek din ya rejîmê jî ev e ku 
dixwaze deverê ne ewle nîşan bide û bi 
pêkanîna aloziyan, malbat û eşîran ji 
hev dûr bixe. Herweha şik û guman û 
bêhitbariyê di nav xelkê da çê bike 
daku xelk bona xweparastina li 
hemberî hevdu çekên rejîmê werbigrin. 
Ji aliyê din ve jî bi şewitandina termê 
kesên kuştî, tirs û xofê bixîne deverê. 

Bi giştî tê çawnihêrîkirin ku rejîm û 
xulamokên xwe, pîlanêt curbicur di 
dest de hene, lewra gelê me bi hemû 
cudahiyên xwe ve, divêt serbarê 
hişyarbûn ji pilanên rejîma mirovkuj, 
herwiha li hemberî cinayetên rejîmê de 
jî yekdeng û xwedîhelwest bin, û nabe 
bi tu nirx û buhayekê bikevne nava 
dafik û tora raçandî a dujmin. Herwiha 
cehdê jî bikin ku hemû pîlanên 
Komara Îslamî bikne bilqên ser avê û 
pûç bikin. 


Çend rojan berî 
niha li 15'ê 
Sermaewzê de, 
hêzên xwînmij ên 
Rejîma Komara 
Îslamî li herêma 
"Soma"a girêdayî 
bajarê Urmiyê, cinayetekî hovane 
afirandin ku vijdana mirovahiyê 
dihejîne. 

Ew jî, eva bû ku li kûrahiya herêma 
Somayê û aliyê kêm 20km dûrî sînor, 3 
ciwanên kasibkar di nava tirumbêlên 
xwe da ketne ber destrêjiya çekdarên 
rejîmê û hatine kuştin. Cinayetkarên 
rejîmê bona vê ku qasê vê cinayetê 
mezintir û hovanetir nîşan bidin, agir 
berdane termê wan kasibkaran û 
tirumbîlên wan. 

Belê 3 ciwanên kurd ku bona 
dabînkirina bijîwa malbatên xwe 
kasibkarî dikirin, bûne qoriyê destê 
cinayet û tawana Komara Îslamî. Canê 
Bengîn, Pizişk û Girmanê bê guneh, 
hovane ji wan cinayetek ku tenê ji 
destê dîktator û Hîtlerê serdem, anku 
Komara Îslamî a îranê tê. 

Li rastî de ev cinayeta ne tiştekî nû 
ye û ne jî ya dawî dibe, bêşik heya 
Komara Îslamî li ser kar be, rewşa 
xelkê welatê me û bi taybetî 
Kurdistanê ji vê yekê baştir nabe. Ya 
ku di vê navberê de hewceyî baldanê 
ye, pîlana veşartî a Komara Îslamî li 
Kurdistanê de ye ku bi kurtî emê îşarê 
pê bikin. 


* Gelê kurd bi dirêjahiya dîrokê xebat 










Pîrozbahî 

26'ê Sermawezê, Roja Pêşmergên Kurdistanê ye. Ger em qehremanetî, Cangorîtî û destarêsiyên 
Pêşmerge bikin Pîvan, divêt hemû rojên salê weke roja Pêşmerge bihên diyarîkirin. Lê bingeha 
diyarîkirina vê rojê ji aliyê PDK îranê ve vedigere ser girtina dawîn binkeya leşkirî ya Sîstema Paşatî 
li sala 1945'an de. 

Di vê boneya Pîroz de, em Pîrozbahiyê ji hemû xelkê Kurdistanê, malbatên Şehîdan, Girtiyên 
Siyasî û Pêşmergên Kurdistanê, bi taybet ji Pêşmergên PDKÎ dikin. 

Desteya Weşana Agirî 


Taybet Bi Boneya 26 Sermawezê, Roja Pêşmergên Kurdistanê 

Peyama Deftera Siyasî Ya PDKÎ Bi Boneya 26’ê Sermawezê 


H evwelatiyên rêzdar! 
Xelkê xebatkar 
Kurdistanê! 


yen 


Pêşmergeyên qehreman û 
çavnetirs yên Kurdistanê! 

Beşdarên rêzdar di rêûresma 
26'ê Sermawezê, Roja Pêşmergên 
Kurdistanê! 

Ji aliyê Deftera Siyasî a Partiya 
Demokrat a Kurdistana îranê ve, bi 
boneya 26'ê Sermawezê, 25'emîn 
salvegera binavkirina Roja Pêşmergên 
Kurdistanê, pîrozbahiyên germ ên xwe 
pêşkêşî hemû xelkê nîştimanperwer 
yên Kurdistanê, Pêşmergeyên 
Kurdistanê bi giştî û pêşmerge, endam 
û alîgirên PDKÎ bi taybetî dikim. 

26'ê Sermawezê roja pêşmerge û 
rêz û hurmetgirtin ji pêşmergeyên 
Kurdistanê ye Ew xebatkarên ku bi bîr 
û hizrên pêşkevtinxwazane yên xwe 
bo bidestxistina mafên neteweyî yên 
gelê Kurd heyî û jiyana xwe gorî kirine 
û amade ne ku di pêxema azadiyê de 
canê xwe jî gorî bikin. Peyva bi heybet 
û pîroz a pêşmerge kalayeke kêrî bejin 
û bala çekdarê bi bîr û bawer yê Kurd, 
navekî hêjayî wî û guncaw li gel 
fidakarî û cangoritiyên pêşmerge, 
weke pêşeng û pêşrewê gel û cihgirtî 
di çepera herî pêşa xebatê de. 

Hevalên rêzdar! 

Roja 26'ê Sermawezê, roja hemû ew 
kesane ye ku dilsozane li ser bingeha 
seha gelhebînî, niyetpakî û 
welatparêziyê çeka berevaniyê li milê 
xwe kirine û di rêya bextewerî û 
serfiraziya gelê xwe de li tu 
fidakariyekê xemsariyê nakin. Li 
hemberî dujmin de weke agir û 
borkan, tevî hevalan jî rûxweş, hêdî û 
hêmin. 

Pêşmerge ev mome ye ku di tarîtiya 
şevezenga dîktatoriyê de diteyîse, di 
pêxema ronahiya gelê xwe de 
dişevite, bo gel ji dayîk bûye, di 
pêxema vê armancê de jî ku rizgariya 
gelê Kurd e, tekoşînê dike. wekî Dr. 
Seîdê nemir bi boneya Şehîd bûna Dr. 
Qasimlo gotiye: "Di pêxema wî gelî de 
yan dê serkewin yan jî dê ser 


dabinên". Di vê rojê de civatên xelkê 
Kurdistanê emegnasane hemû salê di 
gund û bajarên Kurditanê de bi 
awayên cur bi cur rêz ji pêşmerge 
digirin û aheng û cejn û şahiyan lidar 
dixin. Serî ji malbatên serbilind yên 
şehîdan û malbatên xweragir yên 
pêşmergeyan didin û tevî wan 
peymana wefadariyê nû dikin. Em 
dikarin bêjin ku 26'ê Sermawezê, 
nûkirina peymana wefadariyê bo 
domandina xebatê, heya gihîştin bi 
armanca gelê kurd e. 

Hevwelatiyên rêzdar! 

Di roja pêşmergeyên Kurdistanê de 
em pîrozbahiyê ji tev xelkê Kurdistanê 
dikin ku newestane di hemû rewş û 
zirûfan de tevî pêşmerge û pişt û 
penahê pêşmerge bûne. Hekî bo 
diyarîkirina roja pêşmerge yek ®ji 
bûyerên destanrêse hêza pêşmerge 
bikin pîvan û hawriyekê ji xebat, 
berxwedan, fîdakarî û xwegorîkirina 
şev û roj a pêşmerge bidin, diviya 
hemû rojekê, weke roja pêşmerge 
binav bikin: Lê em di 26'ê Sermawezê 
de, weke rojekî sembolîk rêz ji 
pêşmerge û taybetmendiyên wê/î 
digrin û eva jî girîngîdan e bo 
mezinahiya van mirovên rizgarîxwaz. 
Lewma PDKÎ di Pilînoma 2'êmîn a 
xwe, di rojên 15'ê heya 24'ê Gelawêja 
sala 1363'ê a Rojî de, bi biryarekî 
şoreşvanî û berpirsane, 26'ê 
Sermawezê weke roja pêşmergê 
Kurdistanê diyarî kir. Rojek ku di sala 
1324'ê de bajêrvaniya Mihabadê ji 
aliyê şoroşvanên kurd ve hate çekkirin 
û dawîn paşmayên dezgeha Polîsî û 
fesada nîzama paşatî di wî bajarî de 
hate jinavbirin. 

Piştîwê Sipaha Milî, weke yekemîn 
destkevta serhildana xelkê hate 
avakirin. Bi wî awayî jî yek ji hêviyên 
mêjdemî yên gelê kurd bicî hat Di vê 
demê were heya niha, xebatkar û 
şoreşvanên kurd bi Pêşmerge hatine 
binav û deng kirin û heya niha jî di 
kom û civatên navneteweyî de weke 
parêzerê mafê mirov tên hesibandin. 

Hogirên roja Pêşmergê 



Kurdistanê! 

Niha jî 64 sal bi ser vê bûyera dîrokî 
de derbas dibe, herçiqas Pêşmerge 
tevî du nizamên dîktator yên paşayetî 
û Komara Îslamîya îranê berxwedanek 
berdewam û bixwîn bi xwe dîtiye, lê 
weke remz û sembola rizgarîker a 
gelên îran û Kurdistanê, çepera xwe 
qahîm ragirtiye, bi awayekê ku ev 
xebata tenê di herêmên Kurdistanê de 
û di tekoşîna çekdarî de nehatiye 
berteng kirin, belkî hatiye veguhastin 
bo nava kom û civakên ronakbîrî, 
zanîngehî, nawendên dîplomasî û li ser 
maseyên aştî û aştîparêzî û mafên 
mirovan de akincî bûye Di civînên 
navneteweyî de weke dîplomatekî 
jêhatî, hebûna xwe di nava raya giştî 
de dide selimandin. Li îraqê pêşmerge 
bû bi Serok Komarê welatekî Federal, 
herwisa pêşmerge bû bi Serokê parek 
ji Kurdistana azad kirî. 

Di vê boneya pîroz de, hewce ye ku 
nirxandinek herçiqas kurt jî be, di 
pêwendî tevî asta mirovheziya 
pêşmerge û rewşa nebaş ya Komara 
Islamî û dam û dezgehên vê rejimê 
bikin. 

Ger em mêzeyî 30 sal temenê 
berxwedan û tekoşîna Hêza Pêşmerge 
li hemberî Hikûmeta şûm û reş ya 
Komam Îslamî bikin û bi rewşa jiyana 
gelên îranê li hundur de bidne berhev. 
Hejarî, nebûnî, xurtbûna madeyên 
hişber, tirsandin, darvekirin, zîndan, 
îşkence, destdirêjiyên cinsî, ferq û 
cudahîyên Olî, regezî û cinsî, dizî û 
sedan diyardeyên din yên bi vî awayî, 
diyardeyên, neşaristanî û dûr ji her 
terze destkevtekî pêşkevtinxwazane 
ne, ku di rejîma Komara Îslamî de tên 

xuya kirin. 

Herwisan bi avakirina saziyek nîzamî 
û terorîstî a weke Sipaha Pasdaran, 
armanca Pawanxwazî û dirêjkirina 
temenê desthilata dîktatorî û dijî 
mirovî a xwe dişopîne û bi zêdekirina 
desthilata vê saziya terorîstî di warê 
malî û nîzamî û locîstîkî, li piraktîk de 
deshilata îranê kete dest vê Saziya 
tepeserkar. 

Di pêwendî tevî cîhana dereve de 
teror, destêwerdan di kar û barên 
welatên cîran , hinartina madeyên 
bêhişker, rêberîkirina terorîzmê, xebat 
bo gihîştin bi Çekên Navikî, danana 
bomban li cihên giştî, hinartina çek û 
hewcehiyên nîzamî bo saziyên terorîstî 
û... ev kiryar in ku Komara Îslamî adet 
pê kiriye û pêre mijûl e. 

Binpêkirina mafên mirovan, 
birêvenebirina zagonên navneteweyî, 
rehîn girtin û dehan bûyerên din ku 
tevî yasaya civakên pêşketî yên 
navneteweyî de hev nagrin, bûne 
hegera vê çendê ku dîroka 
pêşketinxwazên Iranê di nava kom û 
civaka cîhanî de, kesatî û şaristaniyeta 
îraniyan li berçavên raya giştî eybdar 
be. Niha Komara Îslamî a îranê li 
derveyî welat bi tenê maye goşegîr 
bûye û di hundirê welat de jî, man û 
dewama wê ketiye bin pirsiyarê. Lê di 
heyama 30 salên borî de ger em balê 
bidin rewşa Pêşmerge, Hêza 
Pêşmerge serbarê hemû arîşe û 
astengan, di warê navxweyî de li îranê 
bi giştî û li Kurdistanê bi taybetî, ne 
tenê weke piştevaneke bihêz ji bo 
bizava rizgarîxwaziyê tê hesibandin, 
belkî cihê hêviya hemû gelên îranê ye 
û bi şanazî ve weke hêza rizgarkerê 
gelê îranê jî tê mêzekirin ku li hember 
dîktatorî û zordariyê de bi awayekî 
micid berxwe dide. Di civaka 
navneteweyî de jî pêşmerge tenê 
weke hêzeke çekdar nahê nasîn, belkî 
weke miroveke/î azadîxwaz û alîgirê 


aştî, azadî û mafê mirovan tê naskirin. 
Niha Pêşmerge dîplomat e û bi 
cilûbergên pêşmergatiyê di nav welat 
û civatên navneteweyî de daxwazên 
xwe tîne berbas. Ew serdem derbas 
bû ku tenê weke çekdarê şoreşger yê 
qada nizamî bihê naskirin û tenê 
çiyayên Kurdistanê piştevanê hêza 
pêşmerge bin. Kiryar, riftar û 
armancên rewa ên Hêza Pêşmerge 
weke xwedîkekê Pêşmerge didin 
nasandin. Hêza Pêşmerge di xebata 
neteweyî a gelê Kurd de xwediyê 
roleke girîng û pêşeng e, pêşmerge di 
pêxema aştî, azadî, demokrasî û 
mafên gelan de, ji tu fîdakariyekê xwe 
dûr nexistiye. 

Partiya Demokrat a Kurdistana îranê 
divêt şanaziyê bi xwe bike ku 
dahênerê navekê bûye ku bûye remza 
fîdakarî bo gelê Kurd i hemû parçeyên 
Kurdistanê. Bi xweşî ve perçeyeke 
Kurdistanê gihîşte heya qasekê mafên 
xwe, lê heya niha jî li îranê piştî 30 
salan, gelên îranê di vê çeperê de 
xebata xwe, li dijî Komara Islamî a 
îranê, ji bo nehêlana wê sîstemê 
didomîn in. Bo gelê Kurd û Pêşmerge, 
cihê serbilindiyê ye ku ji 30 salan berî 
niha ve heya niha, di destpêka 
desthilatdariya Komara Îslamî de, ew 
netewe û hêza pêşmergeyên 
Kurdistanê bi rêberiya PDKÎ, H dijî 
serkut û tepeserkirina gelên îranê 
sekinî ye û serbarê ew hemû serkutan, 
berdewam xebata xwe didomîn in. 


Niha hejwest û ^ pîlanên dij 
Komara Îslamî a îranê bo xel 
eşkere bûne, ji ber vê yekê jî 
pêgeheke wilo di nav gelên Iranê 
jêre nemaye. Xwenîşandanên îsal, 
îdama lawan, zîndan û îşkencekirin, 
daxistina kovar û rojnameyan, 
fakterên^ sereke ên dijîgelîbûna 
Komara Îslamî a îranê ne û nîşanderê 
wê rastiyê ne ku temenê rejîmê ber bi 
kutabûnê diçe. Serhildan û 
nerazîbûnên li dijî sîstema Komara 
Îslamî a îranê qonaxeke nû ye ji bo 
guherandin û têkşikandina vê sîstemê. 
^astey^ wê serhildanê ber bi 
nizameke Demokratîk û Federal e ku 
hemû gelên îranê û tex û qatên welat, 
di wê nizamê de digihîjin xwestek û 
daxwazên xwe û serkevtin bi ser 
kevneşopiyê misoger be. 

Di vê roja pîroz de, carek din em 
destên newestiyayî yên Pêşmerge, 
xortê emegdar yê gel, digivişînin. Em 
hêviya serkevtin bi ser sîstema cehl û 
tarîtiyê de bo Pêşmerge dixwazin û 
hêvîdar in ku Pêşmerge her xweştiviyê 
xelkê û mizgînîderê azadiyê be û xelk 
jî heya serketinê, Piştevanê pêşmerge 
bi mînin. 

Bijî Pêşmerge, xortê 
newestiyayî û têkoşerê gelê Kurd. 

Silav li malbatên serbilind ên 
şehîdan, ew xortên ku bi xwîna 
xwe, heqaniyeta daxwazên gelê 
xwe nîşan dan û domandina 
xebatê ji bo me bicî hiştin. 

Silav li Girtiyên Siyasî ku 
Pêşmergeyên newestiyayî ên nav 
zîndanên rejîma Îslamî a îranê 
ne. 

Silav li xelkê xweragir ên 
Kurdistanê ku di hemû rewşan de 
piştevanê Pêşmerge bûne. 

Serkeve bizava rizgarîxwaziya 
neteweyî a gelê Kurd bi rêberiya 
Partiya Demokrat a Kurdistana 
îranê. 

Bihiloşe rejîma kevneşop û 
dijîgelî a Komara Îslamî a îranê. 

Di Nawenda Sê Ya Kurdistanê De Cejna 26’ê Sermawezê hat 

lidarxistin 



Nûçegihaniya Kurdistanê di vê 
derbarê de ragihan, ew cejne bi 
Sirûda Netewî ya "Ey Reqîb" û 
deqîqeyek bêdengî ji bo rêzgirtin ji 
canê paqij yê şahîdên rêya rizgariya 
Kurdistanê dest pêkir û peyama 
nawenda Sê ya Kurdistanê ji aliyê 
Rehîm Mengurî, endamê^ Cihgirê 
Komîteya Navendî ya PDKÎ ve hat 
pêşkêşkirin. Mengurî di beşek axaftina 
xwe de amaje bi rol û xebata 
Pêşmerge, û Pêşmergên Kurdistanê 
wek sembula xweragrî û berxwedana 
gelê kurd li hember dujminên netewa 
Kurd de kir, û herwiha Roja 26ê 


Sermawezê weke rojeke girîng û dîrokî 
di tevgera rizgarîxwaziya netewa Kurd 
de hesiband. 

Piştre Sirûda "Em Pêşmejge ne" ji 
aliyê koma muzîka PDKÎ ve hat 
pêşkêşkirin. 

paşan, nawenda Sê ya kurdistanê, di 
kiryarekî sembulîk de, bi hilkevta Roja 


Pêşmerge 65 pêşmergên kevnare 
PDKÎ ku temenê pêşmergatiya wan 
pitir ji 20 salan bû, hatin xelat kirin. 

Hêjayî gotinê ye dawî ya wê cejnê, 
bi şahî û govenda beşdaran dawî hat. 


Cejna 26’ê Sermawezê Di Binkeya Polîtbîroya PDKÎ De Hat 


R oja 27'ê Sermawezê (18ê 
Kanûna 2009)'an, bi hikevta 
26ê Sermawezê roja Pêşmergê 


Kurdistanê, rê û resmek di nawenda 
Sê Kurdistanê de hat lidarxistin. 



ejna 26ê Sermawezê (17ê Kanûna 
2009)an, Roja Pêşmergê 
Kurdistanê bi beşadriya endamên 


rêberî yên PDKÎ û herwiha kadro û 
Pêşmerge, malbatên Pêşmergan û 
mêvanan, bi sirûda neteweyî ya "Ey Reqîb" 
û deqîqeyek bêdengî bo rêzgirtin ji canê 
paqij yê şehîdên rêya rizgariya Kurdistan 
dest pê kir. 

Peyama Polîtbîroya PDKÎ ji aliyê Kawe 
Behramî, Endamê Deftera Siyasî yê Partiyê 
ve hat pêşkêşkirin. 

Kawe Behramî di peyama xwe de, li ser 
pîroziya wê rojê û kesatiya bilind a 
pêşmerge axifî û da zanîn: 26'ê 
Sermawezê, Roja Pêşmergê Kurdistan û 
rêzgirtin ji Pêşmergê Kurdistanê ye. Ew 
têkoşerên ku bi bîr û hizrên 
pêşkevtinxwazane ên xwe bo destve anîna 
mafên neteweyî ên gelê Kurd, mal û jiyana 
xwe gorî kirine û amade ne di pêxema 
azadiyê de canê xwe jî gorî bikin. 


Peyva bilind û pîroza Pêşmerge, kinceke 
tijî bi bejin û bala çekdareke bi bîr û bawer 
e Kurd e, navekî bi birûmet û jêhatî digel 
fîdakarî û canbaziya pêşmerge ye, weke 
pêşeng û pêşrewê gel û cihgirtî di çeper 
herî pêş a xebatê de ye. 


Piştre peyama Yekîtiya Jinên Demokrat 
ên Kurdistana îranê ji aliyê Hêro Celdiyanî, 
Sekerterê Gitşî yê wê Yekîtiyê ve hat 


Pîrozkirin 


pêşkêşkirin. 

Di beşekî din a vê rêûresmê de, îsal jî 
wek salên berê, du pêşmerge ku 20 sal bi 
ser temenê pêşmergatiya wan de derbaz 
bibû, ji aliyê Komîsyona Siyasî- Nîzamî ya 
PDKÎ ve hatin xelat kirin. 

Piştre peyama Yekîtiya Ciwanên 
Demokrat ên Kurdistana îranê ji aliyê Dara 
Natiq, Sekereterê Giştî yê wê Yeketiyê ve 
hat pêşkêşkirin. 

Dûre peyama Yekîtiya Xwendekarên 
Demokrat ên Kurdistana îranê ji aliyê 
Nasir Salihî Esil, Sekreterê Giştî yê wê 
Yekîtiyê ve hat pêşkêşkirin. 


Di beşeke din ji vî rêûresmê ^ de, 
Komîsyona Amûziş û Hînkirina PDKÎ, bi 
hilkevta 26ê Sermawezê Roja Pêşmergê 
Kurdistanê, çend pêşbirkeyê Werzişî rêve 
biribûn ku di wê rêûresmê de xelat bi ser 
serkevtiyan de hatin dabeşkirin. 

Tê zanîn di vê rêûresmê de çend sirûd, 
helbest û pexşan hatin pêşkêşkirin. 

Hêjayî gotinê ye çend peyamek bo wê 
rêûresmê hatibûn ku ji aliyê rêveberên 
rêûresmê ve hatin xwendin. Dawiya wê 
rêûresmê bi şahî û govenda reşbelek a keç 
û xortên demokrat bi dawî pê hat. 

Stêrkên Geş Yên Esmanê 
Pêşmergatiyê 



N: Baran 


ar Stêrkên geş yên asîmanê 
azadîxwaziyê, Çar azadîxwazên 
çepera Demokrasiyê, Çar 

demokrasîxwazên Pêşmerge û Çar 
Pêşmergên kela berxwedanê, bûn bi 
remzek din ya Gelawêjê û nimûneyek 
din ya canfidayî, çelengî newestiyana 
hêza biheybet ya Pêşmerge û asîmanê 
bêdawî yê hêvîxwaz û armancxwaziya 
Pêşmerge ronî kirin. Her 4 şehîd: Husên 
Muhemedî, Yûsif Feqîhî, Azad Berayî û 
Seyfula Dunyayî, roja 30'ê Gelawêja îsal 
piştî du rojan şerê qehremanane tevî 
hêza zor û bor û pirçek a Rejîma 
Komara Îslamî li devera Feyzulabegî a 
Seqizê, tevlî karwanê şehîdên sorxelat 
yên hizb û gel bûn. 

Şehîd Husên Muhemedî, sala 1353'ê 
Rojî, li gundê Çomelû a devera 
Feyzulabegî a Seqizê ji dayîk bûye. 
Dema ku li sala 1377'ê Rojî de tevlî refa 
pêşmergên PDK îranê bû û şanaziya 
liberkirina kincên pêşmergatiyê jê hat 
bexşîn, radeya xwendewariya wî, 5 a 
destpêkî bû. Lê li qutabxaneya 
demokratê de hînî waneya azadîxwazî û 
demokrasîxwaziyê bû. Hez û viyana wî 
bo hînbûnê bi qasekê bû ku tu demekê 
li pirsiyarkirin s dûreçûna ser meseleyên 
têkildar bi hizb û gel mandî nedibû. 
Hevdem jî him pêşveçûn û him jî kêmasî 
didîtin û netenê xemsarî li rûyê wî de 
nedihat dîtin, jiberku berdewam rûhiye 
bi hevalên xwe dida û lêvrêj bû ji 
manaya jiyan û xebatê. Reformxwazî bal 
şehîd Husên, xwastek nebû ku tenê 
pêwendî bi sîstema Siyasî û Civakî hebe, 
belkî guhertinxwazî bal şehîd Husên, 
takê xwe weke pêşmerge jî, vedigirt. 
Mirovek bû ku berdewam riftar û livînên 
xwe wekî pêşmergeyekê dinirxand, him 
jî daxwaz ji hevalan dikir ku raya xwe 
derheq riftar û rabûn û runiştinên wî 
bînin ziman. Bi wateyek din pirsiyar ji 
xwe û hevalan bi merema guhertin û 
pêşdeçûnê li hemû biyavan de dikir. Li 
warê sporê de, tim beşdar dibû, ne ji 
ber destveanîna pileyek jortir, belkî tim 
digot ku ez îradeya xwe dinirxînim û li 
ser vê baweriyê bû kesek ku îradeya wî 
lawaz û jar be, nikare îrade û hêzê bide 
xelkê. Şehîd Husên Muhemedî hawar û 
gaziya nifşek maf zewtkirî bû. 

Şehîd Yûsif Feqîhî, sala 1354'ê Rojî, li 
malbatek hejar û deskurt ya bajarê 
Seqizê hate dinê û ji ber rewş û 
kawdana jiyan û guzerana malabata 
xwe, tenê karî heya pola 2 ya Nawendî 
bixwîne. Li jiyê 24 saliyê de qonaxek nû 


û pir ji şanazî û deskevt destpê dike. 
Anku vî temenî de dibe ku tevlî refên 
PDK îranê dibe û bi liberkirina kicên 
pîroz yên pêşmergatiyê, dibe bi hebînk û 
hejêkiriyê hemû hevalên Pêşmerge. 
Dibîte nimûneyê pêşmergeyekî biexlaq, 
bi dîsîplîn, pirrkar, mandînenas û 
mamosta. Şehîd Yûsif Feqîhî li midehê 
yek dehsal pêşmergatiyê de, li behre û 
îstiidada hînbûn û paşan jî hîndekariyê 
de, evqas zû çilû da ku wekî berjeng û 
nimûneyê pêşmergeyê herî baş, nav û 
deng peyda kir. Xwe pêgihand û bi 
mandîbûn û vîna fêrbûna zimanê 
Îngilîzî, bû bi şehrezayê zimanê Îngilîzî û 
momaostayê Îngilîzî. Herweha bû bi 
hevkarê rojnameya 'Kurdistan'ê û 
birêvebirê kuncê "Rojev" li vê 
rojnameyê de. Bû bi nivîskarê "Hînbûna 
Zimanê Ingilîzî" û wergerê çend pirtûkên 
bi navûdeng. Bû bi pêşkêşvanê 
programa "Rave" li Tîşk Tv de. Herwiha 
li dawîn sala temenê tejî berhem û 
şanazî yê xwe de jî mijûlê hînbûna 
zimanê Îspanyolî bû û heya qasekê jî 
têde biserketibû. Em dikarin bibêjin ku 
şehîd Yûsif bi başî di xizmetkirina bi gelê 
xwe de, heta yek dem jî xisar nekir û 
ligel tevlîbûna bi karwanê şehîdan, bû bi 
sembol û remzek nemir bo hemû 
hevalên pêşmerge. 

Şehîd Azad Berayî, sala 1355'ê Rojî li 
bajarê Seqizê ji dayîk bûye, sala 1380'ê 
pêwendiyê bi rêxistina PDK îranê li 
hundur de digre. Mezintirîn hêviya wî, 
pêşmergebûn bû, lewre cehd û xebat çi 
berî tevlîbûna bi refên Partiyê li sala 
1383'ê de, çi jî li dema pêşmergatiyê de 
selmandina rastiyekê bû bi navê 
hewcehiya tekoşîn li pêxem 

pêşmergatiyê de. Şehîd Azad 

pêşmergebûna xwe tenê bi 
fermîwergirtina xwe li refên pêşmergan 
de, nedidît. Belkî berdewam hewil dida 
bi xwepêgihandin û birêvebirina her 
karek hizbî ku ji destê wî bihatiba, bibe 
bi peşmergeyek fîdakartir, çalaktir, 


xebatkartir, bawerpêkirîtir û dilsojtir. 
Şehîd Azad mirovekî sade, xakî û xelkî 
bû û berdewam li hizra xelkê Kurdistanê 
de bû, hizir ji wê rojê dikir ku bi kincên 
pêşmergatiyê li nav xelkê xwe de 
berbirûyê Rejîma Paremayî a Komara 
Îslamî bibe. Şehîd Azad, dunyayek bû ji 
îman û bawerî bi Partiya xwe û cangorîtî 
li pêxema gelê xwe û ektîvbûn bi 
merema xizmetên zêde û zêdetir. 

Şehîd Seyfula Dunyayî, li temenek kurt 
de, destanrêsek ji hemase û fîdakariyan 
li rûpelên dîrokê de nexşand ku li her 
demek li jiyê wî de, xolqandina stêrkek 
hêviyê hebû. Sala 1367'ê li gundê 
Qeregula devera Feyzulabegî a Seqizê ji 
dayîk bûye, xwendina xwe heya pola 
yekem a paşnawendiyê domandibû. Li 
18 saliya xwe de hatiye nav refên 
pêşmergên Kurdistanê. Li gel tevlîbûna 
bi refên PDK îranê, li serxweyî, bîrtîjî û 
riftarên şoreşvanî û nêrînên bihêvî û 
xebatkarane yên wî dibine xwedîka 
nîşanderê bejna bilind û pir ji heybeta 
pêşmerge ku bala hemû hevalan 
radikişand. Şehîd Seyfula, bal hevalên 
xwe, wiha hatibû naskirin ku li dema 
jêhelçûn bo ser ewraz û çiyayan de, vîn 
û îradeya wî bi sanahî li ser bilindahiyê 
de zal dibû. Bi aramî û liserxwebûnek 
tewaw ve, helwesta polayîn a xwe nîşan 
dida û bi çavek aram û ehûrayî mêzeyî 
asoyê dikir. Şehîd Seyfula Werzişkar, bi 
disîplîn, evîndarê xwendin û hînbûnê û 
dilhebînkê xelkê deverê bû, bi awayekê 
ku wekî mirovekî hezjêkirî binav û deng 
bibû. 

Li roja pêşmergên Kurdistanê de, em 
van şehîdan û hemû şehîdên rêya azadî 
û misogerbûna mafên netewî, bixêr bibîr 
tînin û waneya çawa pêşmergebûn û 
cangorîtiyê ji wan fêr dibin. 







Agirî 


Xwenîşandana 
"Hewzeyên îlmiye” Bi 
Çi Armancekê? 

Zaniyar 

R oja Şemî, 21'ê Sermawezê, 
mela û feqiyên "Hewzeyên 
îlmiye" yên bajarê Qum, 

Meşhed û çend bajarên din, bi tûjkirin û 
fermana rêberên rejîmê, xwenîşandanek 
lidarxistin û dijkiryara xwe li hemberî 
dirrandina wêneyê Xomênî li bizavên 
nerazîbûnên 16'ê Sermawezê de 
nîşandan. 

Rejîmê bi lidarxistina wê bizavê çend 
armanc dişopandin ku emê li jêr de îşare 
bi wan bikin. 

Yekem li bilawkirina nûçeyê van 
xwenîşandanan de, kanala "Xeber"a 
rejîmê ji zarê wan Ayetulayan ve digotin 
ku dijberê Xamineyî ne û didan zanîn ku 
wan gotiye ne tenê em dijî Xamineyî 
nînin, belkî em xwe bi serbazên rêber 
dizanin û naveroka îrana Îslamî jî bêy 
Weliyê Feqîh betal dihesibînin, û bi vî 
awayî jî peyrewên wan Ayetulayan bi 
emirberîji Xamineyî han bidin. 

Duyem, rejîmê xwast ji vê rêyê ve 
hesta ayînî ya wan bibizivîne û bêje ku li 
nerazîbûnên dijî rejîmê de sivikatî û 
bêhurmetî bi ayînê û rêberê Komara 
Îslamî "Xomênî" tê kirin. Herwiha bibêje 
ku neraziyan hemû hêlên sor 
bezandine(derbas kirine) û bi vê hêcetê 
jî pêvajoya girtin û sepandina cezayan, 
xurttir û berfirehtir bike. 

Sêyem, bi pêkîner û beşdarên bizavên 
nerazîbûnê re bibêjin ku ger ew cure 
kiryarane ducarkî bibin, xêncî Hikûmet û 
dezgehên tepeserkar yên wê, dê tevî 
xelkê bisilman yên îranê jî berbirû bibin. 
Bi vî awayî jî valahî û şeqarê bixe nav 
refên yekgirtiyane yên nerazî û 
xwenîşanderên dijî desthilata Komara 
Îslamî. 

Diyare ev pîlana rejîma Komara Îslamî 
jî li demekê de hat darêtin ku li 
xwenîşandanan de dirûşmên li dijî 
rejîmê, Xamineyî jî digrin. Li vê 
çarçoveyê de jî, dengê nerazîbûnê ji tu 
Ayetula û nawendek ayînî û mesebî 
bilind nebû, ku eva jî zengek metirsîdar 
bû bo Xamineyî. 

Lewre ji vê rêyê ve hewil hat dayîn ku 
carek din hitbar û baweriya nawendên 
ayînî û mesebî bi Xamineyî raxin 
berçawê xelkê. Herwiha li rex vê yekê 
de jî bixebitin ku nerazîbûnên li dijî 
rejîmê, bi îhanet û bêhurmetî bi ayîn û 
bawerên Îslamî yên xelkê bişibînin û li 
çeka jengî bi dijî neraziyan mifahê 
bistînin. Li rastî de jî li dawîn penageha 
dijberiya bi xelkê nerazî de, çeperê 
bigrin. 

Daxuyaniya Komîsyona Ragehandina PDKÎ, 

Derheq Koça Dawiya Ayetula Muntezirî 

Şeva Şemî, 28'ê Sermaweza 1388'ê Rojî (19.12.2009'an), 

Ayetula Husên Elî Muntezirî, yek ji merciên Şîeyên îranê li 
temenê 87 saliyê de koça dawiyê kir. Muntezirî berî Şoreşa 
Gelên îranê li sala 1357'ê Rojî de, yek ji dijberên Rejîma 
Mihemed Riza Şa û ji nêzîkên Xumênî bû û ji ber xebata 
siyasî ya xwe çend caran hatibû zîndanîkirin. Li midehê 
dûrxistina Xumênî bo Necefê, navhatî nûnerê Xumênî bû. 

Piştî Serketina Şoreşa sala 1357'ê, Muntezirî wek yek ji 
avakerên Komara Îslamî bû bi Serokê Meclîsa Xubregan a 
Yasaya Bingehîn. Sala 1364'ê de bû Serokê Meclîsa 


Xubregan a Rêberiyê. Herweha dema ku Xumênî hêj li jiyanê de bû, wekî Cîgirê rêberê 
Komara Îslamî hat diyarîkirin. Lê li Havîna Sala 1367'ê de ji aliyê Xomênî ve ji cîgiriyê hat 
xistin. Muntezirî piştî mirina Xumênî ji ber rexnegirtin ji siyaset û kiryarên Komara Îslamî li 
mala xwe de hat destbiser kirin û hemû nawendên Hizrî û Ayînî yên girêdayî bi wî jî hatin 
daxistin û ew rewş bo midehê 21 salan dom kir. Lê jiber vê ku Muntezirî bi sedema 
nerazîbûn ji rejîmê û rexnegirtin ji siyaset û kiryarên wê hemû berpirsatî û îmtiyazek jidest 
dabû, berdewam bû ji rexnegirtin û dijberiya rêberên rejîmê û wekî dijberê Xamineyî û 
karbidestên payebilind yên rejîmê dihat dîtin. 

Muntezirî her çiqas ku ji avakerên rejîmê bû û li çarçoveya Komara Îslamî de difikirî, lê 
xwedî hestek taybetî bû ku ew ji Xamineyî û rêberên din yên rejîmê cuda dikir, bi taybet ku 
li dijî riftarên tepeserkarane yên rejîmê û îdamên berfireh yên girtiyan disekinî. Lewre paş 
bizavên nerazîbûnên piştî hilbijartinên gera 10'mîn a Serokkomariyê, bi eşkere piştewaniya 
van bizavan di kir û rexne û nerazîbûna xwe jî li dijî rejîmê û riftarên dezgehên serkutker 
yên rejîmê bi nisbet girtin, îşkence û kuştina neraziyan dianî ziman. Hêjayî gotinê ye ku li 
vê dawiyê de navhatî xwendin û nivîsandina netweyên îranê bi zimanê zikmakî yên xwe bi 
mafek sirûştî dizanî. 

Bi koça dawiya Muntezirî neraziyan yek ji piştewanê serke yê xwe jidest dan, ku him li 
warê ayînî û him jî wekî kesatiyek neraziyê rejîmê, xwedî pêgehek taybet bi xwe bû. 

Partiya Demokrata Kurdistana îranê bi boneya koça dawiya Ayetula Muntezirî serxweşiyê 
ji malbata wî, peyrew û "moqelidên" wî dike û hêvîxwaz e ku li domandina rêya xwedêjêrazî 
de berdewam bimînin. 

Partiya Demokrata Kurdistana îranê 

Komîsyona Ragihandinê 

20.12.2009'ê Zayînî (29.09.1388'ê Rojî) 

Li Bajarê Hewlêrê Xwenîşandanek Bo Piştgirîkirin Ji 
Girtiyên Siyasî Yên Kurd Li Suriyê Hat Lidarxistin 

R oja lOê Kanûna 2009'an, li 
hember bersivnedana rejîma 

Suriyê bi daxwazên girtiyên siyasî yên Kurd 
di girtîgeha "Edra" de, li hember deriyê 
saziya UN li bajarê Hewlêrê meşek birêve 
çû. 

Di destpêka vê xwenîşandanê de ku bi 
sedan kes ji xelkê her çar perçên 
Kurdistanê beşdar bûn daxuyaniya 
"Kampayna Piştevanîkirin ji Girgiyên Siyasî 
ên Kurd li Suriyê" ji alyê du kes ji endamên 
vê kampaynê ve bi du zimanên Kurdî û 
Erebî hat pêşkêşkirin. Di wê daxuyaniyê de, 
behsa rewşa ne baş ya tendurustiya 
girtiyên siyasî hatibû kirin ku di hepsên 
takekesî yên teng û tarî û pîs û di bin 
îşkencan de dijîn. Eva di demekî de ye ku 
dewleta Suriyê di sala 1996'an de her du 
peymanameyên navnetewî yên sala 1969 û 
herwiha di sala 2004'an de carnameya dijî 
îşkenceya sala 1984'an îmza kiriye. 

Di dawiya wê daxuyaniyê de, kampayn 
daxwaz ji civaka navnetewî û herwiha 
Rêxistina Mafên Mirovan kir ku bi armanca 
serbestberdana girtiyên siyasî ên kurd Li 
Suriyê, wî welatî bixin bin zext û givaşan û 



herwiha daxwaz ji Rêxistina Mafên Mirovan 
kirin ku heyetekî bijîşkî a ser bi saziya 
Mafên Mirovan bi mebesta lêkolînkirin li ser 
rewşa tendurustiya girtiyên siyasî bişîne 
Suriyê. 

Di dawiyê de, xwenîşanderan bi bilindkirina 
druşmên wek "Em hez ji aştiyê dikin" "Bijî 
berxwedaniya gelê Kurd" "Bijî 
berxwadaniya girtiyên siyasî", daxwazên 
xwe pêşkêş UN kirin. 

Hêjayî gotinê ye ku zêdetir ji 200 girtiyên 
siyasî yên Kurd di girtîgehên welatê Suriyê 
de di rewşekî pir xirab da ne. 

CIVAK U JIN 


Agirî 


Xwekujî Wêstgeha Dawî 





Hemîd Muxtarî 

Xwekujî ne 

diyardeyek takekesî, 
belku riftar û 
berçawiyek civakî ye 
ku divêt wek pirsek 
civakî bikeve jêr 
lêkolînê û di warên 

saykolojîkî, malbatî, aborî, karî, yasayî 
û... bê vekeliştin û sedemên wê werin 
peydakirin, daku bikarin çareseriyek ji 
bo vê diyardeyê peyda bikin. 

Piraniya xelkê dema ku ji jiyanê 
bêhêvî dibin û tu rêçareyekê bona 
çareseriya pirsên heyî ên xwe nabînin, 
wiha bîr dikin ku îdî tenê mirin e ku 
dikare wan ji pirsgirêkan rizgar bike û 
bibe çareseiyek ebedî ji wan re. 

Xwekujî di pirraniya civakan de 
hebûye û heye. Anku her cihek ku 
mirov têde jiyan kiriye û dike, 
diyardeya xwekujiyê jî hebûye. Lê di 
hin civakan de asta wê pirr zêde û di 
hinekan de jî kêm e. Bêşik xwekujî di 
her malbat yan civakekê de rû bide, 
bandorên xirab û nigetîv dike ser civak 
û malbatê. 

Li vir pirsek ku tê pêş, ev e ku çima 
xelk ji kal û ciwan, jin û keç, hemû û 
hemû ber bi vê diyardeyê diçin û bi vê 
rêyê ve dawiyê bi jiyana xwe tînin? 

Bi raya civaknas û şarezayên xesarên 
civakî, xwekujî çendîn sedem hene ku 
emê li vir bi kurtî îşare bi hinek ji wan 
sedeman bikin. 

Ew kesên ku xwe dikujin: 

- Xemok in û tu hêviyek bi jiyanê 
ninin. 

- Dê û bavên wan ji hevdu 
veqetiyane 

- Di malbatên wan de her dem şer û 
kêşe di navbera endamên malbatê de 


- Di xwendin û jiyanê de rastî şikistê 
hatine 

- Ketine ber destrêjiyên atifî û seksî 

- Ji dest nexweşiyên demdirêj û bê 
çareserî dinalin 

- Bengdarê madeyên sirker in 

- Li jiyanê bêzar in û bas ji mirinê 
dikin 

- Tûşî bûyerên tal û dilêş hatine 

- Tu kar û dahatek nînin 

- Rastî zewacên bi zorî û neçarî 
hatine 

Li gor lêkolînên ku hatine encamdan 
herqas xelk bêkar be, hizra xwekujiyê 
bal wan zêdetir xurt dibe û pitir ber bi 
aliyê vê diyardeyê ve tên rakişandin. 

- Kirîza ferq û cudahî, newekhevî û 
girîngînedan bi dada civakî: 

Vekolînên ku hatine encamdan, vê 
rastiyê derdixin holê ku newekhevî di 
her civakekê de vedigere ser nebûna 
dada civakî. 

- Helatin ji zext û givaşên derûnî ku 
tê sehkirin qet bi dawî nahên. 

Ji rêya xwekuştinê ve dixwaze hinek 
kesan biêşîne anku tenbîh bike: 

Zarokên ku xwe dikujin dixwazin bi vî 
karî dê û bavên xwe biêşînin. Anku 


riftarên dê û bavên xwe de bikar tînin. 

Baldanek bi wan fakterên ku me li jor 
de îşare pê kir, derdike kesên ku 
dixwazin xwe bikujin, tu hêviyek bona 
jiyankirinê nînin û bi sedemên cur bi 
cur lijiyankirinê mandî û bêzar bûne. 

Di îrana bin desthilata rejîma Komara 
Îslamî de herçend ku heya niha tu 
serhejmariyek dirust û cihê baweriyê 
derheq xwekujiyê nehatiye weşandin. 
Lê mixabin li vî welatî de pirr zêde ne 
kesên ku bi rêya xwekuji yê ve dawiyê 
bi jiyana xwe tînin. Zext û givaşên 
civakî ên di nava civaka me de jiyana 
xelkê pirr dijwar kiriye û bêhevîtî 
xistiye nav dilê wan de. Nebûna 
sîstemek birêveberî a demokratîk û 
kêrhatî û girtine dest a desthilatê ji 
aliyê komek melayên tarîperest ku tenê 
alîgirên xwe ji gişt waran nemaze warê 
aborî ve dabîn dikin û bi siyasetên xwe 
ên şaş û dûr ji yasa û orfên navnetewî, 
xelk xistine bin zext û givaşan û bi vê 
çendê jî hizra xwekujiyê di nava xelkê 
de bihêztir kiriye. 

Rejîma îranê ne tenê tu gavek bona 
çareseriya sedemên xwekujiyê 
hilnagre, belku bi xwe xelkê bo 
xwekujiyê hay dide. Bo mînak rejîma 
îranê bi vekirina navendên 'Îstişhadî' di 
seranserê îranê de û bi haydan û 
navnivîsîkirina xelkê bona 
xweteqandinê li dijî welatên wek Îsraîl 
û rojavayî... zêdetir vê diyardeyê xurt 
dike û bi pirrkirina mejiyê xelkê 
xapandina wan bi sozên direv ên olî 
(wek her kes li dijî Îsraîlê xebat bike û 
di vê rêyê de bê kuştin, şehîd û dê 
here cenetê) jiyana ser vê cîhanê bal 
xelkê pûç û bê biha dike û wan dişîne 
meydanên şer. Li halekê de ku bi xwe 
xwediyê baştirîn û xweştirîn jiyanê ne 
û bi milyard dolar ji bo xwe û kes û 
karên xwe paşkevt kirine û dikin!!. 




















Agirî 


ÇAND U HUNER 

Z iman, her çendî ku wekî 
taybetmendiyeke xweser a mirovî 
were dîtin jî, ew tenê ne 
bertekeke ji rêzê ya ku mirov ji 

heyberên din vediqetîne ye. Her wiha 
ziman, deriyê zanîn û hişmendiya ku mirov 
arasteyî tekûzbûn û kemilîna herî berz û 
bilind dike ye jî. Digel pêşveçûna zimên, 
pêşveçûna pergala mêjiyê mirov û bastûra 
hişmendiya mirov jî tekûz dibe. 

Zimanê civaka ku xwediyê feraset û 
perwerdehiyeke zanistî be û girêdayî vê 
yekê sinc, tevger û hewldanên zanistî lê 
hebe, teqez dibe xwediyê ziman û 
ramaneke zanistî jî. Pêwendiya navbera 
ziman û ramanê, pêwendiyeke zanistî ya 
bivênevê ye. 

Ziman û hişmendî du behreyên mirov in 
ku bi zanînê re pêşve diçin. Her mirov 
digel behreya zimên bi destkeftina ramîn û 
axaftinê re ji dayîk dibe û rê rêçikên zimanê 
ku pê diaxive, fêr dibe. Tu mirov, nikare li 
derveyê civak û civatê bijî an bêyî der û 
dora xwe fêrî zimanê xwe yê zikmakî bibe. 
Ziman, tenê ne navgîna axaftinê, herwiha 
jêder û çavkaniya zanînê û çeq û pîvanga 
zanyariyê ye. Belê, ligel her tiştî, zimanê 
mirov li gorî zanîn û zanyariya mirov dişêwe 
û teşe digire. 

Du pergalên zimên ên, ku di domana 
peresîna fîzyolojî û biyolojiya mirov de bi 
civakîbûna wî/wê re derdikevin holê, hene. 
Her mirov zimanê ku di zarokatî an 
ciwaniya xwe de fêr dibe/bûye, bi kar tînê. 
Mirov, ji roja ku ji dayîk bûye û heta îro çi 
têgihên ku bi dest xistine, hemû têgihên wî 
zimanê ku ji der û dora xwe fêr bûye û di 
binhişîna xwe de bi cih kiriye ye. 

Di civaka ku zanîn û teknolojiyê 
hildiberîne de gelek têgihên zanînê yên ku 
di pergalên zimên de cih digirin, hene. Û ev 
têgih xwe dispêrin bikaranîn û xebitîna 
peyvên nûjen ên gerdûnî. Geşedaniya 
têgihî ya ku di domana perwerdehiyê de 
pêş ve diçe, li hin têgihên nû yên din 
dadigere. Têgihên zimên ên ku ji hêla 
civakê ve pêk tên, tev girêdayî awa û 
şêwaza jiyanê, têkilî nêrîn û ferseta civakê, 
têkilî têgihîştin û binavkirina dab û gerdîşên 
civakî, têkilî dîrok û erdnîgariya civakê, 
têkilî aborî û rabirdûya civakê... û hwd. 
teşe digirin û dişêwin. 

Her civak li gorî pêdivî û hewcehiyên xwe 
yên rojane zimanekî pêk tîne û zimanê xwe 
li gorî merc û derfetên jiyanê û geşedaniya 
demê nû dike û diguherîne. Takekes dibe, 
civak dibe; hîndekarî, perwerdehî, 
ceribandin, hişmendî û derûniya xwe li gorî 
axaftin û vegotina xwe ya ku bi vî zimanî 
bi dest xistiye, dixebitîne. Ji bo wê, divê 
ziman tu car wekî komiçk an jî navnîşka 


gotin û biwêjên bêwate an jî gencîneya 
çend peyvên biwate neyê dîtin û pejirandin. 
Ji lewre ew, gelek pergal û bastûrên mezin 
ên din (ên têgihî) di xwe de dihewîne. Heke 
mirov bi vê ferasetê tevbigere û di vê 
çarçoveyê de nêzîkî zimên bibe, wê gavê 
dê ziman li gorî kêmbûn û zêdebûna gotin 
û peyvan, an qels an jî dewlemend, 
bihesibîne. Ev nirxandin jî gelekî jî dûrî 
qistas û krîterên zanistê ye. 

Ziman, pîvanga hebûna mirov e. Jiyana 
mirov li gorî rewşa aborî an jî awa û 
mercên hilberînê teşe digire. Hebûna mirov 
li ser riknê sêpêka civak- çand û raman tê 
rûnandin. Têkiliya navbera ziman û ramanê 
bandoreke mezin li ser mezrîngeyên civakî 
dihêle û gelek nirxên nû hildiberîne. 
Hilberandin û afirandina alav û amrazên nû 
yên hilberinê, digel zêdebûna peyv û 
biwêjên nûjen, hişmendiya civakê xurtir û 
hûnandina tevn û tora têgihên zimên jî 
nûjentir dike. Hem bedewkariya ber û 
berhmên hunerî û hem jî qesr û qonaxên 
bihişmet ên ku bi hostetî hatine avakirin, 
hemû ji wan peyvên ku li ziman zêde dibin 
pêk tên û qîmetdar dibin. 

Pergala zimanê civakê bastûra 
mezrîngeyên civakê ye jî. Bi awayekî giştî, 
mirov dikare bibêje zimanê dadê, zimanê 
hunerê, zimanê wêjeyî û girêdayê wê 
zimanê helbestê hemû ji zimanê civakê der 
dibin. Xurtbûna zimên >û xurtbûna sazî û 
dezgehên civakê li hevdû derdikevin. Ji bo 
nimûne, heke di civakekê de hunera 
destkariyê pêş ve çûbe, gêrêdayî wê têgih 
û bêjeyên wê, ango zimanê hunera 
destkariyê jî pêş ve diçe. 

Pêwendî û girêdaniya ziman û ramanê 
bandoreke mezin li ser jiyana mirov a civakî 
dihêle. Ev bandor û hevhîkariya navbera 
ziman û ramanê, gelek hêmayên çandî 
derdixe holê û guherîn û veguherînên civakî 
pêk tîne. Ziman, wekî ber û berhema 
mêjiyê mirov ê herî gihaştî tê qebûlkirin. 
Belê mêjî raman û hişmendiya mirov jî bi 
saya zimên tekûz û kamil dibe. 

Di civakê de ber, bergeh û dîmendariyên 
afirîndetî an jî hilberîneriyên ku bi hizr û 
ramana mirov re der dibin, xwe dispêrên 
hêz û xurtbûna zimên. Û ev ziman jî, 
zimanê zanistê bi xwe ye. Belê 
zerengî(kapasite) û çawaniya zimên a ku 
girêdayî ramana zanistî pêk tê, xwediyê 
gelek rist û rêbazên resen û xweser e jî. 
Zimanê zanistî, ligel ku ji zimanê civakê 
dinime jî, tu carî bi zimanê rojanê yê civakê 
nayê ser. Lewre, zimanê zanistê bi gelek 
têgih û azîneyên xwe yên resen û xweser, 
xwediyê pergaleke ciyawaz û cuda ye. 


Kaniya He/bestan 


Mueyed Teyîb 



Iraq 

Şeva wê gur e 
Roja wê kêr û serbirîn 
Hindî dîrokê li bîre 
Sê rûbar lê herikîn 
Dîcle, 

Firat û 
Xwîn. 

Şehîdê pêşmerge 

Li bejna te û bejna çiyayekî bilind 
Bef ir barî 

Ger tifeng bi milê te ve neba 
Agir di sîngê te de neba 
Kî da zanît 
Bejna te ka û 

Bejna çiyayê bilind ka? 

* * * 

Wekî Memê Alan û 
Zîna Zêdan 

Tu û çiyayê bilind razan 

Ger sorgula li ser sînga te govend 

neba 

Kî da zanît ka sînga te û 
Sîngê bilind ka? 

Têhin 

Têhinî ji deriyayê bar kir 

Qesta kaniyeka sar kir 

Roja gehiştî 

Ew demek bû 

Havînê ava wê vexwarî û 

Kevizê derê wê girtî 

Li ser milê xwe nezivirî 

Serê xwe dana û mir 

Çipkeka avê jî gewiriya wê ter nekir 

Jêder: duhok writers.net 

ÇAND U HUNER 


Agirî 


Ferhenga Dengan Di Zimanê Kurdî De 


F erhenga Dengan Di Zimanê Kurdî 
De, Pirtûkek nû ye ku li 
pirtûkxaneya Kurdî zêde bû. Pirtûk 

ji berhevkirina mamoste Ebas Îsmaîl e. 
Çend rojan berî niha li Şamê ji rex 
weşanxaneya Dar Elzeman ve hatiye çap û 
belav kirin. 

Serê çend salan bû ku mamoste Ebas li ser 
vê pirtûkê dixebitî, taku wiha berhev kiriye. 
Ji gelek jêder, çavkanî û civata kurdî sûd û 
mifah wergertiye, ta ku bi vî rengî bedew 
amade kiriye. Ji tîpa A dest pê kiriye û li 
gor her tîpekê dengên ku ji Mirov, Lawir, 
Şêr, Gur, Piling, Beq... Dengên bêcanan, 
Teyr û Tilûran, Mih û Berxan... bi kurdî û 
hember wan jî bi erebî nivîsandiye. Pirtûk ji 
136 rûpelan pêk tê. 

Hêjaye gotinê ku mamoste Ebas Îsmaîl di 
sala 1938'an de li gundê Sada Cizîrê ji 
dayîk bûye, di sala 1962 an de bûye 


mamoste û wiha gelek şagirt li ber destê wî 
mezin bûne ku niha bûne duktor, endezyar, 
wekîl û... Ji ber kevinbûna wî, ku ew ji 
pêşengên mamostayên kurd e li Cizîrê bi 
navê mamoste Ebas hatiye nas kirin. 
Jiyana wî di gelek qunaxan re derbas bûye, 
gelek kar û barên têvel di jiyana xwe de 
kirine, wiha jî yên konevanî; di destpêkê de 
endamekî aktîv yê Partiya Komenîstên 
Sûriyê bû, vê dawiyê ji ber mêldariya wî bi 
rex kurdatiyê, dûrî Komenîstan ket û wek 
kurdekî welatparêz ê serbixwe dest bi 
nivîsîna bi zimanê kurdî kir û ta niha çend 
pirtûk berhev kirine ji wan: 

Gula Civatê (1995), 

Çîvanok û Pêkenok (1996), 

Em beranên ber kêrê ne (1998), 
Xelata Mandêla (1999), 

Stêr û bêr (2004), 

Fêrbûna Zimanê Kurdî (2005) 


Abbas Ismaîl 

J^vs* 

Ferhenga Dengan 
di Zimanê Kurdî de 

j$J\ AaLtt 





Çend goşî ji mêwa jiyana min, 2006 
Em jî bi dil û can pîrozbahî û spasiya 
mamosta Ebas dikin bo vê berhema binirx, 
û herweha hêviya berdewamî û serketinê 
jêre dikin 


Kultura Kurdî Li 

M uftiyê Misirê biryar da çand û 
kultura kurdî bikeve nav 
programên Zanîngeha Ezherê 

û têde bê xwendin. Zanîngeha Ezherê, 
mezintirîn merciya zanistiya Îslamî di 
seranserê cîhanê de ye ku têde zêdetir 
ji mîlyonyek mamoste, xwendkar, 
rewşenbîr, pisporên zanistên îslamî û 
dînî dixwînin û dersê didin. 

Birêveberê ragihandina Wezareta 
Diyanetê ya Kurdistanê, Merîwan 
Neqşîbendî ragihand şandeyeke bi 
Serokatiya Wezîrê Diyanetê, Kamîl 
Hacî Elî serdana Misirê kiriye û li wir 
serdana mamosta û xwendkarên kurd 


wênegirtinê yê fîlmê temam bûye û me dil 
heye di heftayê bê de dîmenên din ên 
jiyana Elî ya zarokiya wî ya li bajarên 
Meşhed, Kerec û Tehranê bigirin." 

Pirsa Elî, ne pirsa malbatekê, pirsa 
neteweyekê ye. Merasîma bihevgihîştina Elî 
û dayîk û malbata wî, hemû Kurdistan 
hejand û rondik ji çavên hemûyan 
barandin. 

Piştî ku kuntrola DNA'ê ji bo çend 
malbatên Helebceyî hate kirin û encamên 
wê digel DNA'ya kurê Helebceyî hatin 
berawirdkirin(hemberkirin) ku di karesata 
kîmyabarankirina bajarê Helebçeyê de 
wenda bibû. Elî piştî karesata Helebçeyê li 
îranê di êtimxaneyekê de bicî bûye, paşê jî 
jineke xelkê bajarê Meşhedê xwedî li wî 
derketiye. 


Serpêhatiya Elî Helebçeyî Dibe Fîlmek 
Dokumentî 

Elî Helebceyî ku di karesata Helebceyê di 
Çilrojiya xwe de wenda bibû, ji aliyê jinek 
Iranî ya bi navê Kubra ve hatiye mezinkirin 
piştî 21 salan vegeriya welatê xwe û gihişte 
malbata xwe. 

Piştîwan Gulpî û Sîrwan Mihemed bi 
hevkariya kanala Kurdsatê serpêhatiya Elî 
kirine fîlmek dokumentî. 


Piştîwan Gulpî li vê derheqê de dibêje:" 
Ev çîroka rastîn, biserhateke mezin e û 
nabe bihê piştguh xistin. Lewra me got em 
karekî wiha bikin û serpêhatiyên wî bikin 
fîlmeke dokumentî. Fîlm qala destpêka 



hatina Elî bo Kurdistanê dike, paşan Elî bi 
xwe qala hatina xwe, kontrola DNA'yê û 
dîtina malbata xwe dike. Beşek ji karê 


Zanîngeha Ezherê 



kiriye ku li Misirê dixwînin û beşdarî 
xulên bihêzkirinê dibin. 


Şandeya Kurdistanê paşî serdana 
Şêxê Ezherê, Muftiyê Misirê, Serokê 
Zanîngeha Ezherê, Berpirsên mezin ên 
Wezareta Diyaneta Misirê kiriye û 
digel wan civiyane ku di encamê de 


çendîn destkeft ji bo mamostayên dînî, 
xwendkarên kurd û rewşa dînî ya li 
herêma Kurdistanê hatine bidestxistin. 

Destkefta herî girîng jî biryara 
Muftiyê Misirê ye ku biryar daye çand 
û kultura Kurdî daxilî programên 
Zanîngeha Ezherê bê kirin ku ev cara 
yekê ye di dîroka Zanîngeh û Merciyên 
îslamî yên cîhanê de îtîraf bi çand û 
kultura kurdî tê kirin û dikeve 
programên perwerdeyê de. 

Her weha biryar hatiye dayîn 
heimara xwendkarên ku li Zanîngeha 
Ezherê tên wergirtin bên zêdekirin û 
têkiliyên zanistî yên navbera 
Zanîngeha Ezher û Zanîngehên 
Kurdistanê bên xurtkirin 

Welatperwer 









Agirî 

Şiroveya Gotinên Pêşiyan 


Beşa 7 



Çiya Mazî 

wekî ku mirov ciwan 
be, jêhatî ye ,lê pîr dibe, 
ji tiştekî re nabe an ji 
hindik tiştan re dibe. 

Wexta genim giha bû, 
kes nexwiya bû; bû firîk, 
Heso Hemo bûn şirîk: 


Dema kar kes xwe nade ber, lê dema 
hazir be, gelek kes xwe lê digirin. 

Wexta kar rûyê xwe diguherîne,wexta 
şîvê kevçiyan tîne: 

Dema kar xwe dixeyidîne, lê xwarin tê, 
ew jî ji bo bixwe, tiştekî biçûk dike. 

Xal xidiro, hero li viro: 

Her dem xuyayî ye. Ji bo mêvanên ku her 
tim diherin û tên hatiye gotin. 

Xwarin li ber kir, çû raserî ser kir: 

Xwarin didêyê, lê mineta xwe li serî dike 
an tiştekî jê dixwaze. 

Xwestek û kodik bi şûn de: 

Wekî ne parsek be, ne fedî bike ji bo 
xwestinê. 

Ya ji mam re, ya ji xal re: 

Ji bo qîzên ku di bin bandorê de tê 
zewicandin, hatiye gotin. Ji bo tiştê ku 
mirov bixwaze bifiroşe jî tê gotin. Kî dibe 
bila bibe. 

Ya nare diziyê, ya jî dihere, şivan dikuje: 

Ya xerabiyê nake, yan jî dike pir tund 
dike. Yan tiştekî karekî nake, yan jî dike pir 
nebaş dike. 

Yarê diya mi yek bûya, minê bi dendikên 
bihîvan xwedî bikira 

Weki dijminê min, neyarên min pir in. 

Yek ta nabe, du ta, tê ranabe: 

Wekî; aliyekê çal e, alîkî behr e. Rêyek li 
navê tune ye. Ji bo karê ku dikeve 
tengasiyê. 

Yê ji derve hat, yê hundir qewirand: 

Wekî têkiliya yekî di karekî de tune be lê 
dema peyv vedibe, rexneyê li yê têkiliya wî 
bi kar re hebe, dike. 

Xwediyê tirê, li xwe mikurê: 

Divê mirov bangî xwediyê karê pîs bike 
ku li xwe mikur bê. Ev pirseke ji wî kesî re 
ye. 

MINAKINE BIWEJEN TIRKI U LI HIMBER 
WAN YÊN KURDÎ: 

Dogduguna pişman olmak (ji çêbûna xwe 
poşmanbûn) 

Di Kurdî de (li emrê çûyîn poşmanbûn) 

Dokuz köyden kovulmuş olmak ( ji neh 
gundan qewirandin) 

Di Kurdî de(mirovê bêar, li derekê nekir 
sitar) 

Dîze gelmek ( hatina çongê) 

Di Kurdî de (hatina dest û piyan) 

Olmayacak duaya amîn demek( duayê ku 
nebe, jê re amîn gotin) 

Di Kurdî de( me ji vê duayê re negot 


çikmak( wekî 


amîn) 

Mantar gibî yerden 
kuvarikan ji erdê derketin) 

Di Kurdî de ( wekî bizrê kulî ne) 

0 kaldirim muhendîsîdir(ew endezyarê rê 
ye) 

Di Kurdî de ( ew beqan dixesîne - ew 
kêçan dixesîne - ew sa xwê dike) 

Dîmyata pîrînce gîderken evdekî 
bûlgurdan olmak (yê ku çû dimyatê ji 
bulxura malê ma) 

Di Kurdî de ( çû heyfa bavê, quna dê li 
ser kir) 

Nûh der peygamber demez ( dibêje Nûh 
nabêje pêxember) 

Di Kurdî de ( ew her tim dibêje barê 
êzingê min) 

DI DU PIRTÛKAN DE GOTINÊN PÊŞIYAN 
Û BIWÊJ: 

Di nava pirtûkên ku bi navê gotinên 
pêşiyan û biwêjan hatine weşandin yek jê 
ya Ahmet Zekî ÇAMLIBEL ya bi navê 
"îdiyomên Kurdî" ye . A.zekî ÇAMLIBEL di 
pirtûka xwe de biwêjan wiha şîrove dike: 
Qalibek û çarçoveyek idiyoman(biwêjan) 
tune ye. Tevlî ku teoriya wan zelal nebûye 
jî cûdatiya idyoman heye. Carinan 
hevokek, carinan peyvek bûye idyom. 
Mînak: 

Agir birrîn, 

Agir bûye ketiye canê 
Bi Per û bask bûyîn, 

Ciia xwe ji avê derxistin, 

Çavgirtî, 

Rê pêketin. 

Tême çavê te, 

Rûnê heiandî, 

Heiai beji te re, 

Ji pirtûkên Gotinên pêşiyan yên ku heta 
niha derketine yek jê jî ya A. BALî ye. Ez 
dixwazim şîroveya Brêz A.Balî jî li vir bi cîh 
bikim . Ez bawer dikim ew jî dê sûdeyekê 
bide lêkolîna li ser gotinên pêşiyan. 

"Gotinên pêşiyan; rêzepeyvên, ramanên 
hevpar,bawerî û tevgerên netewan nişan 
didin û rê bi ber mirovan dixin û dersdar û 
bi wate nin. 

Gotinên pêşiyan ku bi qasî dîroka welatekî 
kevn in, ji ceribandin û ramanên girseyên 
gelan ku bi sedsalan jiyane, pêk hatine. Ji 
bo ku mirov netewekê ji nêz ve nas bike, 
divê mirov pêşî gotinên pêşiyên wan 
lêbikole. Ji ber ku tiştê netewan bi mirov 
didin naskirin û vedibêjin gotinên pêşiyan 
in. 

Gotinên pêşiyan ku pêşiyan jê re gotine 
"Darbimesel", neynika gelekî nin. Ev 
Peyvên ku pendê dikin,dab û nêrînên 
gelan, li gorî pejirandina 
civakê,pêhesandinê çêdikin,carinan dûrî 
demê jî dimînin. Mînak; peyeveke di 
demeke dîrokê de bi wate, ku çend sedsal 
di navberê re derbas bin, dikare winda bibe 
an bê wate bimîne û ji peyvên rojane re 




nabin mînak. Hejmarên van gotinanên 
wiha ne ewqas pir in. 

Bi gelemperî; ji bo vegotin û fêmkirina 
mijarên rojane, axivger,ku pêwist be cîh 
didin gotinên pêşiyan. Mirovên herî 
zanepeyv ew in ku, dema axaftinê, gotin^ 
pêşiyan bikar tînin. 

Gotinên pêşiyan; hevokên ku peyvên di 
nava wan de, yên bi demê re bê wate 
mane, bi bin bêjingê ketine û bi bikaranînê 
re peyvên mayî bûne qalib in. Lê belê 
carinan bêyî ku wateya wan winda bibin, Ji 
bo melodiya vegotina mijaran, carinan 
hatine guherîn. Belê ev mudaxeleyana 
tucar nebûne||| sedema guherîneke 
bingehîn". (7/ Tirkî werger:Ç.Mazî) 

Pirtûka Brêz A. Balî, bi navê "Gotinên 
pêşiyên Kurdan" çapa yekemîn di sala 
1993 ji weşanxaneya Pelê Sor hatiye 
çapkirin. Li gor brêz A.Balî di pêşeka 
pirtûkê de diyar dike ku ji 4 hezar gotinên 
pêşiyan pêkhatiye. 

Lê belê dema mirov li van gotinana 
dinêre,(wekî wî jî gotiye), mirov dibîne 
pirên wan,hema bibêjin ji sedî 70 biwêj in. 
Mînak: 

Agir ber piyê wî dibe a v 

Agirê bin kayê ye 

Biçe ser kaniyê wê ziwa bibe 

Bihar hat zivistan hiiat 

Bûka bi diiê zava ye 

Dayê ewa tu dibêjî min // der daye 

Ez dibêjim bira, ew ji min re dibêjî kirîv 

Gaziya // dûv girîye 

Lawê mencê çû qezencê 

Li naiê jî dide û /i bizmarê jî 

Wekî meievanê dixeniqe 

Mirîşka reş e herO diro nexweş e 

Ne dixwim nanê te ne dajom horîka te 

Rûto xeber pûto 

Zimanê wî nebûya wê qijika çavê wi 
derxistana 
Zîvirzîvir dîsa // vir 

.û her wekî din. Mirov dikare hê pir 

mînakên wisa bide. Lê belê heke mirov ji 
gotinên wiha re bibêje "gotinên pêşiyan" 
nayên hesêb û hejmara wan bi deh 
hezaran in. Gotinên pêşiyan ji biwêjan tê 
cûdakirin û ji wan hindiktirin. Biwêj, di nava 
zimên de bicîh bûne û bûne hêmanên 
hevok û zimên. 

Lê gotinên pêşiyan ne wiha nin. Kesek 
heta ku tiştekî nîşan nede an rexneyekê 
neke, dikare gotinên pêşiyan nebêje. Lê 
biwêj carinan bi xwe têne gotin û bêyî ku 
mirov bibêje ev biwêj in jî. Em dîsa 
mînakekê bidin; Wekî mirov ji yekî re bibêje 
y 'ew kes pir guhgiran d' mirov nizane ku 
biwêj hatiye bikaranî,n lê " guh girad' bi 
xwe biwêj e. 















Duheftînameya siyasî, civakî, çandî û hunerî 
Partiya Demokrat ya Kurdistana îranê diweşîne 


http://www.kurdistanmedia.com/kurmanci/index.php 

Navenda bingehîn ya xebata Agirî li Kurdistanê ye. 

Navnîşana derveyî welat: 

AFK B.P. 102- 75623 Paris CEDEX 13 -FRANCE 

E - Mail: aairi2003@hotmail.com 
agiri2003@gmail.com 


Peykerê Şivan Perwer Hat Çikandin 


-Li navçeya Sêwrega Rihayê, 
peykerê hozanê mezin yê kurd 
Şivan Perwer hat çikandin. 
Peyker ji alî Şarevaniya 
navçeyê hatiye çêkirin. 

Peyker ji ew wêneyê naskirî 
ku di destekî Şivan de tembûra 
wî û destê wî yê din jî bilindkirî 
û çarmêrkî runiştiye, hatiye 
dîzaynkirin. Peyker 3 m bilind 
e. 

Cîgirê Şaredar, Mustafa Hîvi 


Abikoglu dibêje: Dê di rojên pêşde 
merasîma vekirina peykerê hozanê mezin 
çêkin û ew ê Şivan Perwer jî dawetî 
merasîma fermî bikin. 

Hêjayî gotinê ye beriya demekê jî, 
Şaredariya Sêwregê ragihandibû ku ewê 
peykerê hemû hozan, hunermend û yên 
naskirî yên Sêwregîyan biçikînin. Beriya 
demekê jî Peykerê artîstê navdar, Yilmaz 
Guney ku bi eslê xwe ji Sêwregê ye li qada 
bajêr hatibû çikandin. 

netkurd 






Rejîma îranê Neraziyan Weha 
Rûmetşikandî Dike 

Rejîma îslamî ya îranê 
bona ku pêşî li 
maxalefetê bigre, her 
rêyekê bikar tîne. 

Wêneyê çalakvan û 
Serokê Xwendekarên 
nerazî bi çarşef û sergirtî 
hate belavkirin. Ev jî 
rêyek ji şerê rejîma 
îsalmî ya li dijî mixalifan 


îdam Ji Ber Evînê! 


Li gor çavkaniyên 
nûçeyan, Mislih 

Zemanî, xelkê bajarê 
Sine ku di temenê 17 
saliyê de bi tawana 
evîndariyê û hebûna 
pêwendiyên neşerîî 

tevî dosta xwe hatibû 
girtin, sibêdeya roja 
Pêncşem, 

17.12.2009an, tevî 4 


kesên din li girtîgeha Dîzilabad a bajarê Kirmaşanê de hate 
îdamkirin. Biryara îdama navhatî li Dadgeha bajarê Sine de hate 
dayîn û piştre di Dadgeha Bilind a welat de hate pejirandin. 
Serbarê vê yekê ku Mislih Zemanî ji aliyê dosta xwe û malbata 
wê ve hatibû efûkirin, lê dadgehê li ser biryara îdama wî tekez 
kir. Hêjayî gotinê ye ku Mislih Zemanî, Piştî mana 6 salan li 
girtîgehê de, bêy girtina tu parêzerekê, li girtîgeha Dîzilabad de 
hat îdam kirin. Li halekê de ku îranê jî Peymannameya Cîhanî ya 
Mafê Zarokan wajo kiriye, lê ev yeke tu car berçaw negirtiye. 
Herweha di rapora îsal ya Efûya Navneteweyî de jî hatiye ku îran 
take welat e ku li ser îdama tawanbarên nûciwan û birêvebirina 
cezayên nemirovî weke Kewirbaranê berdewam e. 


salvegera jiyana xwe de xweda kurek da wan. Piştî vê bûyerê biryar dank 
u heya 7 roj û 7 şevan cejn û şadiyê lidarbixin. Lê ji ber hatina meha 
Muhermê li îranê de nikarin vî cejnê birêve bibin. Lewre biryar dane ku li 
meha pîroz a Mewlûdê de vê ahengê lidar bixin 


e. Desthilatdarên îranî wêneyê Serokê Xwendekarên nerazî yên 
Zanîngeha Amir-Kabîrê, Majîd Tevekulî ku xwedêgiravî piştî 
axavtina xwe ya li Zanîngehê xwestiye birevê li medya nêzî 
hikûmetê belav kir. Di wêne de Tevekulî bi Çarşefek reş, sergirtî 
û weka jinekê xwe girêdayî, dixuyê. Lê şahidên girtina Tevekulî 
dibêjin dema Tavakulî hate girtin, ne biçareşef bû û bi cil û 
bergên mêran, hate girtin û hikûmet dixwaze wî bi vî awayî 
rûmetşikandî bike. 


Rojnamevanên Ku îsal Hatine Kuştin, 
Hejmarekî Rekor E! 


Di sala 2008'an de 
rojnamevanên ku hatibûn 
kuştin li hemû cîhanê de 42 
kes bûn. 

îsal jî ev hejmar gihîşte 68 
kesan! Filîpînê welatê ku 32 
rojnamevan têde hatine 
kuştin, cihê yekemîn digire. 
îraq her sal cihê sereke 
distand, lê îsal daket rêza 
3'emîn. Somalya jî di rêza 
dûwemîn de ye. Welatên ku 
rojnamevan têde hersal tên 
kuştin, çend ji wan ev in: 

Srîlanka, Mikzîk, Azerbaycan, Endonizyî, Elsalvador, îran, 
Kolombiya, Tirkiye, Kinya, Nipal, Nîciriye, Magadaskar û 
Afxanistan. 

Netewe 


Bo Jidayîkbûna Xortekê Li Seqizê de, 
7 Roj Û 7 Şevan Govend 

Hevwelatiyekî bajarê 
Seqizê ku midehê 29 
salan e jiyana hevpar pêk 
aniye û 8 zarokên keç 
hene, tim li benda 
zarokek xort de bûye û 
hertim bi hesret ve 
mêzeyî xortên xelkê 
kiriye. Lê tu car jî bêhêvî 
nebûye. Aqibet hefteya 
borî li serûbendê 30'mîn 
































